
Cap I Dragonul înnaripat 


În toate tradiţiile populare, în poveşti, mitologii, găsim imaginea şarpelui sau a balaurului 
(dragonului), a cărui simbolistică este aproape identică de la o cultură la alta. Nenumărate poveşti 
vorbesc de un balaur care a prins o prinţesă frumoasă, inocentă şi pură, pe care o ţine prizonieră 
într-un castel. Săraca prinţesă, plânge, zace în suferință şi roagă Cerul să-i trimită un salvator. 
Dar, unii după alţii, cavalerii care se prezintă pentru a o elibera sunt devoraţi de balaur, care pune 
mâna pe bogăţiile lor şi le îngrămădeşte în subteranele castelului. În fine, într-o zi, soseşte un 
cavaler, un prinț mai nobil, mai frumos şi mai pur decât alţii, căruia un magician i-a revelat 
secretul pentru a-l învinge pe balaur: care e slăbiciunea sa, în ce moment şi de ce manieră poate fi 
legat fedeleş sau poate fi rănit... Şi iată că acest prinț privilegiat, bine înnarmat şi instruit obține 
victoria: reuşeşte să elibereze prințesa, şi ce de sărutări îşi dau! Toate comorile care sunt acolo, 
îngrămădite de secole în castel vor fi ale cavalerului, ale acestui frumos prinţ care a ieşit victorios 
din luptă grație cunoştinţelor şi purității sale. Apoi, amândoi, urcați pe balaur, condus de prinţ, îşi 
iau zborul în spațiu şi străbat lumea. 

Aceste poveşti pe care le credem, în general, destinate copiilor sunt în realitate poveşti 
inițiatice, dar pentru a le putea interpreta trebuie cunoscută ştiinţa simbolurilor. Balaurul nu este 
altceva decât forța sexuală. Castelul este corpul omenesc. În castel suspină prinţesa, adică 
sufletul, pe care forța sexuală, rău stăpânită, îl ține prizonier. Cavalerul e Eul, spiritul omului. 
Armele de care se serveşte pentru a-l învinge pe balaur reprezintă mijloacele de care dispune 
spiritul: voinţa, ştiinţa de a stăpâni această forță şi de a o utiliza. Deci, odată stăpânit, balaurul 
devine servitorul omului, îi serveşte ca mijloc pentru a călători în spaţiu. Pentru că balaurul are 
aripi. Deşi e reprezentat cu o coadă de şarpe - simbolul forțelor subterane - el posedă de 
asemenea şi aripi. Ei da, e clar, e simplu, e limbajul etern al simbolurilor. 

Găsim o variantă a acestei poveşti în istoria lui Tezeu care, grație firului pe care i l-a dat 
Ariadna, a putut să se orienteze traversând labirintul, omorândul pe Minotaur şi găsind ieşirea. 
Minotaurul este o altă reprezentare a forței sexuale, taurul puternic şi prolific, deci natura 
inferioară pe care trebuie să o înhămăm pentru a lucra pământul ca un bou. Labirintul are aceeaşi 
semnificaţie ca şi castelul: este corpul fizic, şi Ariadna reprezintă sufletul superior care conduce 
omul spre victorie. 

În tradiţiile evreieşti şi creştine balaurul e asimilat Diavolului, şi Diavolul, cum se spune, 
miroase a sulf. Toate aceste produse inflamabile ca: benzina, petrolul, praful de puşcă, aceste 
amestecuri de gaze care produc flăcări şi explozii, toate acestea reprezintă, în natură, Balaurul 
care scuipă în foc. Acest balaur, care există de asemenea şi în om, e comparabil cu un 
combustibil. Dacă omul se ştie servi de acesta, el va fi propulsat spre înălțimi, dar dacă nu ştie, 
pentru că e ignorant, neglijent sau slab, va fi ars, făcut cenuşă sau căzut în abis. 


CAP II DRAGOSTE ŞI SEXUALITATE 


Intrebare: “Maestre, vreți să ne spuneţi care este diferenţa dintre dragoste şi sexualitate şi 
cum putem utiliza sexualitatea în viaţa spirituală?” 


Iată o problemă foarte interesantă, care atinge ceea ce e mai important în viață şi priveşte 
pe toată lumea. Da, pe tineri şi pe bătrâni... 

Eu nu susțin că sunt calificat să răspund la toate aceste întrebări pe care le ridică această 
problemă. Ceea ce îmi e particular, este că îmi place să văd lucrurile dintr-un anumit punct de 
vedere şi mi-am consacrat întreaga viață formării acestui punct de vedere. Vă voi spune de la 
început două vorbe înainte de a începe să mă criticați spunând: “Oh, la, la! Eu am citit cărți 
despre dragoste şi sexualitate unde se spuneau foarte multe lucruri. Ce ignorant e acest 
instructor!” Ei da, sunt ignorant, de ce nu? Dar cei care au scris aceste cărți nu aveau punctul meu 
de vedere şi nu au înţeles această problemă cum o înțeleg eu. Dacă vreți, puteţi să vă informaţi 
citind tot ceea ce psihanaliştii şi medicii au scris despre sexualitate, dar eu vreau să vă aduc spre 
un alt punct de vedere necunoscut până acum. 

Care e acest punct de vedere? Mă amuz câteodată ilustrându-l prin imaginea următoare. 
Un profesor ce a urmat trei sau patru universităţi lucră în laboratorul său unde face tot felul de 
cercetări şi experiențe... Dar iată că fiul său de doisprezece ani care se joacă în grădină e cocoţat 
într-un pom şi de sus strigă: “Tată, îi văd pe unchiul şi mătuşa venind... “ Tatăl, care nu vede 
nimic, îl întreabă: “La ce distanţă sunt? Ce aduc?” Şi copilul îi dă toate informaţiile. În ciuda 
întregii sale ştiinţe, tatăl nu vede nimic, în timp ce copilul, mic şi ignorant, e capabil de a vedea 
departe, numai pentru că punctul său de vedere e diferit: e urcat foarte sus, în timp ce tatăl său a 
rămas Jos. 

Evident, aceasta nu e decât o imagine, dar ea vă va face să înţelegeți că deşi e util să aveţi 
facultăți intelectuale şi cunoştinţe, punctul de vedere este şi mai important. Dacă observăm 
Universul din punctul de vedere al Pământului sau al Soarelui obținem rezultate diferite. Toată 
lumea spune: “Soarele se ridică, soarele coboară...” Da, e adevărat, dar e fals. E adevărat din 
punctul de vedere al Pământului; din punct de vedere geocentric aveţi dreptate. Dar din punctul 
de vedere heliocentric, solar, e fals. Toţi privesc viaţa din punctul de vedere al pământului, şi 
evident, din acest punct de vedere, au dreptate. Ei spun: “Trebuie să mâncăm, să câştigăm bani, 
să profităm de plăceri...” Dar din punctul de vedere solar, adică din punctul de vedere divin, 
spiritual, ei ar vedea altfel lucrurile. Şi acesta este punctul meu de vedere, care îmi permite să vă 
prezint natura dragostei şi sexualității într-o altă manieră. 

La prima vedere, pare dificil de separat sexualitatea de dragoste. Totul vine de la 
Dumnezeu şi tot ceea ce se manifestă prin intermediul omului ca energie este, la origine, o 
energie divină: dar această energie produce efecte diferite după conductorul prin intermediul 
căruia se manifestă. Putem să o comparăm cu electricitatea. Electricitatea e o energie a cărei 
natură o ignorăm, dar de îndată ce trece printr-o lampă devine lumină, cu toate că ea nu este 
lumină. Trecând printr-un reşou, ea devine căldură; trecând printr-un electromagnet, ea devine 
magnetism; trecând printr-un ventilator, ea devine mişcare. În acelaşi fel, există o forță cosmică 
originală care ia acel sau acel aspect urmând organul omului prin intermediul căruia se manifestă. 
Prin intermediul creierului, ea devine inteligență, raționament, prin intermediul plexului solar sau 
centrului Hara, ea devine senzaţie şi sentiment; când trece prin sistemul muscular, ea devine 
mişcare; şi când trece, în fine, prin organele genitale, ea devine atracţie pentru celălalt sex. Dar e 
tot timpul aceeaşi energie. 

Energia sexuală vine, deci, de foarte sus, dar trecând prin organele genitale, ea provoacă 
senzaţii, o excitație, o dorinţă de apropiere, şi se poate ca în aceste manifestări să nu existe de loc 
dragoste. Aşa este la animale. În anumite perioade ale anului se acuplează, dar o fac din dragoste? 
Adesea, ele se sfâşie între ele şi la unele insecte cum este călugărița sau la anumiţi păianjeni, 
femela mănâncă masculul. Este aceasta dragoste? Nu, este sexualitate pură. Dragostea începe 
când această energie atinge în acelaşi timp şi alți centri în om: inima, creierul, sufletul şi spiritul. 
În acel moment, această atracţie, această dorință de a se apropia de cineva este luminată de 


gânduri, sentimente, un gust estetic; nu se mai caută o satisfacție pur egoistă în care nu se mai 
ține seama de loc de partener. 

Dragostea, e sexualitatea, dacă vreți, dar lărgită, iluminată, transformată. Dragostea 
posedă atâtea nuanţe şi manifestări pe care nu putem nici măcar să le enumerăm sau să le clasăm. 
Se întâmplă, de exemplu, că un bărbat iubeşte o femeie tânără şi drăguță, dar fără a fi cu adevărat 
atras fizic de ea: el vrea mai mult să o vadă fericită, sănătoasă, instruită, bogată, bine plasată în 
societate, etc... Cum se explică aceasta? Nu e numai sexualitate, ci dragoste; este, deci, o gradație 
superioară. Dar trebuie să intre un pic de sexualitate în această dragoste, altfel s-ar putea pune 
întrebarea: de ce acest bărbat nu s-a ataşat de o altă persoană, de o femeie bătrână şi urîtă, sau de 
un alt bărbat? Da, dacă analizăm, vom descoperi cel puţin un mic grad de sexualitate. 

Sexualitatea... dragostea... nu e decât o chestiune de nuanţe. De vreme ce nu vă opriţi 
numai asupra unor senzaţii fizice grosiere, ci simțiți nuanțele superioare ale acestei forțe cosmice 
ce vă învăluie, aceasta este dragostea, şi comunicaţi cu regiuni celeste. Dar câți oameni, o dată 
dorinţa lor îndeplinită se părăsesc sau încep să se bată! Ceea ce contează pentru ei este numai să 
se descarce, să se debaraseze de o tensiune, şi dacă după un anumit timp această energie se 
acumulează din nou în ei, devin din nou surâzători şi tandri, dar în singurul scop de a-şi satisface 
din nou animalitatea. Ce dragoste e aici? 

Avem nevoi, dorinţe şi e normal, mai ales când suntem tineri. Natura, care a prevăzut 
totul, a găsit că e necesar pentru propagarea speciei. Dacă bărbatul şi femeia ar fi rămas reci unul 
față de celălalt, dacă s-ar fi scăpat de aceste impulsuri şi de aceste instincte, ar fi fost sfârşitul 
umanității. Deci natura e cea care împinge creaturile a se apropia fizic, dar dragostea, este 
altceva. 

Putem spune că sexualitatea e o tendință pur egocentrică care împinge ființa umană a 
căuta numai plăcerea sa, şi aceasta o face să fie crudă, pentru că nu se gândeşte de loc la altul, nu 
caută decât să se satisfacă. În timp ce dragostea, adevărata dragoste se gândeşte în primul rând la 
fericirea altuia, e bazată pe sacrificiu: sacrificiu de timp, de forțe, de bani, pentru a ajuta pe altul, 
pentru a-i permite să înflorească şi să-şi dezvolte toate posibilitățile. Şi spiritualitatea începe 
acolo unde dragostea începe să domine sexualitatea, unde ființa umană devine capabilă să smulgă 
ceva din ea însăşi pentru binele alteia. Cât timp nu suntem capabili de ori ce fel de sacrificii, nu 
este vorba de dragoste. Când un bărbat se aruncă asupra unei fete, se gândeşte la răul pe care i l- 
ar putea face? Nu, şi e gata să o omoare pentru a-şi satisface instinctele. Pentru că aceasta e 
sexualitatea, un instinct pur bestial. 

Veţi spune: “E evident, nu e nimic divin în ea!” Ba da, sexualitatea este de origine divină, 
dar cât timp ființa umană nu ştie să se stăpânească, manifestările sale nu sunt, evident, divine. Ce 
este bun în sexualitate este că ea are rol în perpetuarea speciei, dar dacă nu o orientăm decât spre 
plăcere, e o risipă. 

În zilele noastre, s-au inventatat lucruri de neconceput în acest domeniu. Există pilule, 
desigur, dar se vând de asemenea un număr de produse şi obiecte pe care nici nu vreau să le 
numesc. Nu mei e vorba, aici, de perpetuarea speciei, ci exclusiv de plăcere. 

Nu mă voi opri asupra acestei probleme pentru a discuta dacă aceste lucruri trebuie să 
existe sau nu. În stadiul actual al umanităţii, chiar şi moraliştii, chiar şi oameni religioşi au găsit 
necesar, inevitabil ca ele să existe, pentru că natura inferioară, natura animală din om este aşa de 
puternică încât, dacă nu o lăsăm să se manifeste, ea va produce fenomene şi mai nefaste. Deci, nu 
vreau să discut despre acestea, spun numai că e păcat că nu se instruiesc oamenii asupra 
avantajelor de a controla această energie şi de a o utiliza într-un scop divin, pentru munci 
spirituale, în loc de a avea nevoie de tot felul de produse pentru a se îmbuiba de plăceri. 

În manifestările lor exterioare, nu există deloc diferenţă între dragoste şi sexualitate: sunt 
aceleaşi gesturi, aceleaşi săruturi... Diferenţa există în direcția pe care o iau energiile. Când 
sunteți împins numai de senzualitate, nu vă preocupaţi de loc de cealaltă persoană, în timp ce 

dacă o iubiţi, nu vă gândiţi decât de a o face fericită. Sexualitatea şi dragostea nu se deosebesc 
deci în planul fizic, ci numai în planul invizibil, psihic, spiritual. Şi cum? E exact ceea ce vreau să 
vă revelez. 

Toţi cei care au studiat problema sexualităţii, psihologii, psihiatri, sexologii, nu au 
descoperit ceea ce se petrece în domeniul subtil, eteric, fluidic în timpul actului sexual. Ei ştiau că 
se produc excitaţii, tensiuni, emisii, şi le-au clasat. Dar ceea ce nu ştiu, este că , atunci când e 
vorba de sexualitate pur fizic, biologic, egoist, se produc în planurile subtile tot felul de erupții 
vulcanice care se manifestă prin forme grosiere, emanaţii foarte îngroşate cu culori şterse, arse, 
unde predomină roşul, dar un roşu urât... Şi toate aceste emanaţii se scufundă în pământ unde 
creaturi tenebroase aşteaptă să se ospăteze cu aceste energii vitale. Acestea sunt creaturi puțin 
evoluate care se hrănesc adesea după îndrăgostiți. Sunteţi miraţi, dar acesta e adevărul: 
îndrăgostiții dau adevărate festinuri lumii invizibile. 

În trecut, cu ocazia unei naşteri, unei căsătorii sau unei victorii, regii şi prinții dădeau 
festinuri publice care durau mai multe zile. Atunci, toți xxx, XXX, dezmoşteniţii veneau să se 
ospăteze pentru că se dădea de mâncare la toată lumea. Şi vedeţi, e acelaşi fenomen care se 
repetă, dar sub o formă pe care ştiinţa nu a descoperit-o încă. Când un bărbat şi o femeie se atrag, 
se iubesc şi se unesc, ei dau de asemenea un festin, care e oferit public în faţa a multor altor 
creaturi. Chiar dacă unirea lor rămâne secretă, ei primesc vizite din lumea invizibilă, şi din păcate 
aceştia sunt larve, elementali care vin să se ospăteze pe cheltuiala lor şi să absoarbă tot, pentru că 
în aceste efuzii nu au decât foarte puţine elemente pentru suflet, pentru spirit, pentru partea 
divină. 

Iată pentru ce schimburile pe care le fac îndrăgostiți le aduc rar mari beneficii; din contră, 
chiar sărăcesc: în privirea lor, în culoarea feţei lor, în mişcările lor şi în tot felul lor de a fi apare 
ceva care nu mai e aşa de viu şi luminos. Aceasta e din cauză că dragostea lor, încă inferioară, a 
atras creaturi tenebroase. De ce nu au putut invita spirite ale naturii sau chiar îngeri şi spirite 
luminoase care au de asemenea nevoia de a se hrăni? 

Când un mag vrea să facă un ritual, el începe prin a trasa un cerc în jurul său pentru a se 
proteja, iar spiritele răufăcătoare care sunt acolo, în jurul său, îl ameninţă, vor să se hrănească cu 
el, vor să-l fulgere, dar nu pot intra, pentru că în acest cerc magul stă ca într-un adăpost, ca într-o 
fortăreață. Dar bărbații şi femeile nu au fost învățați cum să se protejeze de entitățile tenebroase, 
şi aceasta m-a determinat să spun într-o zi ceva foarte îndrăzneţ: că la originea tuturor 
nenorocirilor umanității se află dragostea inferioară a bărbaţilor şi femeilor. Din cauza acelora 
care fac dragoste ca animalele, într-un fel stupid, dezgustant, infernal, se produc războaiele şi 
epidemiile, pentru că dau astfel materiale tuturor spiritelor doritoare să facă rău umanităţii, le 
hrănesc, le întăresc. Dacă bărbaţii şi femeile ar şti asta, ar fi cu adevărat trişti şi necăjiţi şi le-ar fi 
ruşine de ce au făcut, şi ar încerca să înveţe cum să iubească. 

Spiritualizarea dragostei este condiţia venirii Împărăției lui Dumnezeu. Deci, cei care şi- 
au dat seama, cei care au un înalt ideal de dragoste, ştiu că pot servi Împărăţia lui Dumnezeu cu 
această energie care este forța sexuală; când se iubesc, când se îmbrățişează o fac cu ideea de a 
cosacra această dragoste la realizarea a ceva divin. În acel moment, ei produc emanaţii de o 
asememenea frumuseţe că îngerii înşişi sunt miraţi, uimiţi şi vin să le aducă cadouri. 

Deci, repet, oricare ar fi natura dragostei voastre, gesturile pe care le faceţi sunt aceleaşi: 
va trebui să vă apropiaţi de fiinţa pe care o iubiţi, să o îmbrățişaţi, să o mângâiaţi; nimic nu se va 
schimba; diferenţa este în ceea ce puneţi în aceste gesturi, şi aceasta contează. Cineva spune: 
“Ah! Am văzut un băiat îmbrăţişând o fată!” şi îi condamnă. Cerul nu cede lucrurile aşa, el 
priveşte ceea ce au pus în sărutările lor: dacă îşi dau ceva frumos, pur, Cerul îi recompensează. Pe 
pământ ei pot fi condamnaţi de către ignoranți, dar în înalt, ei sunt recompensați. 

Dacă puneţi în dragostea voastră viaţa eternă, imortalitatea, puritatea, lumina, şi dacă acel 
pe care îl iubiţi creşte, avansează şi înfloreşte graţie vouă, atunci e dragoste adevărată, pentru că 

dragostea adevărată ameliorează totul. Dar dacă iubiţi pe cineva şi persoana în cauză începe să se 
pericliteze, trebuie să vă puneţi întrebări asupra calității sentimentelor voastre şi să vă spuneți: 
“Am aprins această fiinţă. Înainte era slendidă şi acum, e o ruină.” Nu aveţi deci de ce să fiţi 
mândru, şi trebuie să încercaţi să reparaţi erorile ce le-aţi făcut. 

Dragostea voastră trebuie să facă să crească o ființă. Şi aceasta se întâmplă numai când o 
vedeţi înflorind graţie dragostei voastre şi atunci puteți fi fericit şi mândru, şi să mulțumiți 
Cerului că ați reuşit să o ajutaţi şi să o protejați. Dar în general nu se preocupă de aceste lucruri, 
şi astfel vin şi îmi spun: “O iubesc, o iubesc!... - Da, răspund eu, ştiu că o iubiţi, dar ca o găină pe 
care o puneţi în cratiţă pentru a o mânca: o iubiţi, o devorați, şi s-a terminat.” Nu, dragostea nu 
trebuie niciodată să devoreze, să aprindă ființele... Vedeţi, dragostea pe care o înţeleg eu e foarte 
diferită de tot ceea ce mulțimea sau tinerețea, care nu sunt încă luminate, pot să-şi imagineze. 

Oamenii nu ştiu să iubească, şi apoi, pentru a se justifica, îmi spun: “Maestre, nu 
cunoaşteţi natura umană, ea e teribilă!” Ah bine, eu nu cunosc natura umană!... Dar le răspund că 
pe cât au făcut ca această natură umană să fie greu de îmblânzit, la fel pot să o cuminţească, să o 
înnobileze. Ei nu au făcut eforturi în trecut, şi acum, bineînţeles, au moştenit o natură foarte 
dificilă. Iată cum se explică aceasta; e greşeala lor, nu are rost să se justifice. Mulţi decid să nu 
mai facă eforturi pentru că, pasămite, e imposibil de se schimba. Ba da, e posibil. Şi de acum 
înainte, chiar dacă veți întâlni mari obstacole, va trebui să vă puneti: “Maestrul ne-a vorbit de 
această dragoste şi vreau să ajung să o cunosc.” De ce obiectați tot timpul că realitatea este 
diferită de ceea ce vă prezint? lată, realitatea, cum poate acest cuvânt scuza totul! Dar există 
realități şi realități. 

Eu nu neg că sexualitatea e o realitate, dar de ce să ne oprim la această realitate atât de 
grosieră, inferioară? Există o altă nuanţă a realităţii care e de asemenea reală, dar mai subtilă. 
Unele fiinţe au ajuns să sesizeze şi să trăiască această realitate, şi acum, pentru nimic în lume nu 
puteţi să le convingeţi să o abandoneze pentru a se reîntoarce, ele nu o vor. Dar ceilalți, din 
păcate, pentru nimic în lume nu puteţi să-i convingeți să încerce să se lărgească, să ridice gradul 
iubirii lor; ei neglijează toate aceste adevăruri care ar putea să-i salveze, continuă să coboare spre 
animalitate, şi astfel, evident, ei vor fi dezaxaţi, sfâşiați. E normal, dragostea lor nu putea fi 
minunată decât pentru câteva minute; apoi, doar scrum şi cenuşă. Se spune: “A fost atât de 
frumos...” Da, a fost dar nu mai este şi aurul a devenit plumb. În timp ce dragostea cerească 
rămâne veşnic de aur, nimic nu o poate oxida. 

Omul are o ereditate împotriva căreia trebuie să lupte; de mii de ani specia omenească şi-a 
făcut despre dragoste o anumită părere care s-a înregistrat în celulele noastre şi pe care e greu să 
o ştergi. Dar nu înseamnă că, pentru că nu o puteţi face de pe o zi pe alta, nu trebuie să credeţi ce 
spun marii Maegştri. Dacă nu vă reuşeşte această schimbare înseamnă doar că sunteţi deformat sau 
slab, nu că aţi fost înşelat de Iniţiaţi. 

Câtă vreme aveţi tendinţe inferioare, sunteți obligat să le satisfaceți, dar aceasta nu trebuie 
să vă împiedice să credeţi că e posibilă o îmbunătăţire. Şi în ziua în care veţi reuşi să vă 
dezvoltați alte tendințe, sublime, divine, veți înnota în oceanul Iubirii cosmice, pe când înainte nu 
vă hrăneaţi decât cu câteva picături împrăştiate pe ici, pe colo (şi acestea găsite după o viaţă de 
decepţii şi nenorociri!). Acum, că sunteți scufundat în acest ocean cosmic, puteți să beți, nu mai 
aveţi nevoie să mergeţi să furaţi câteva picături de iubire de la ceilalți. 

Ştiu că ceea ce spun va fi de neînțeles pentru unii. Dar să facă ce pot, cu speranţa că, în 
câteva încarnări, ei vor ajunge să-şi transforme dragostea. Nu trebuie să se sinucidă! Pentru cei 
care au lucrat deja în alte încarnări, e mai uşor să ajungă să se mulțumească cu foarte puţin în 
planul fizic, şi după aceea chiar să se elibereze complet şi să guste dragostea în înalt, în planul 
spiritual. 

Evident, ființele care sunt capabile de aceasta sunt foarte rare. Câţi oameni religioşi au 
făcut legământ de castitate fără să ştie bine în ce se angajează! Erau foarte tineri, nu se cunoşteau, 

nu cunoşteau deloc natura umană şi într-o zi, când instinctele şi pasiunile li s-au revelat, au fost 
copleșiți. Ce tragedie! Da, ce de tragedii în mănăstiri pentru bărbaţi şi femei! Ar fi fost mai bine 
să se căsătorească şi să aibă copii, decât să se frământe, acolo, într-o mănăstire fiind, aşa zisă, 
logodnica lui Iisus, neîncetând să facă în imaginaţia lor adultere cu toţi ceilalți. În acest caz, e mai 
bine să iasă din mănăstiri. Domnul e mult mai îngăduitor, El nu a cerut nimănui să se consacre 
absolut Lui dacă trebuie să trăiască torturi pentru aceasta. El preferă mai bine să avem o soție - 
sau un soţ - şi copii, decât să trăim o viaţă dezaxată, dezordonată şi să tulburăm atmosfera prin 
toate aceste dorințe neîndeplinite. 

Chiar sfinții şi sfintele au fost frământate toată viaţa lor de forța sexuală, şi e degeaba 
dacă, la sfârşit, n-au găsit pacea. Sfânta Tereza d’Avila a fost foarte pasională. Şi chiar despre 
Sfânta Tereza a Copilului-lisus nu se ştie cum a trăit, nici ce tentaţii a avut de traversat. Ea nu era 
cum a fost prezentată, o fată mică, cu o faţă tandră şi delicată. Nu, natura sa era tare şi puternică. 
Eu, o admir foarte mult, o iubesc mult, dar nu sunt de acord cu maniera inexactă în care e 
prezentată sub pretextul de a salva situaţia. 


II 


Mulţi sfinți şi sfinte au fost foarte ardenți până în ultimul minut, şi nu a fost rău, ci din 
contră. Cei care ştiu să utilizeze forța sexuală sunt cei mai bogaţi şi mai privelegiați, pentru că 
această forță e o binecuvântare. Mulţi oameni, foarte credincioşi, au vrut să se sinucidă pentru că 
simțeau această ardoare în ei şi se credeau blestemaţi. Nu au înțeles nimic, şi din păcate Biserica 
nu explică nimic despre acest subiect. În Iniţiere, se prezintă lucrurile altfel. Forţa sexuală e un 
dar al lui Dumnezeu, trebuie numai să ştim să o utilizăm. Ţările care au mult cărbune şi petrol în 
subsol devin arhimiliardare pentru că ştiu să utilizeze aceste bogății. lar cei care nu ştiu să le 
utilizeze pe acestea se ard. La fel, forţa sexuală e o energie pe care omul trebuie să înveţe să o 
utilizeze pentru a lumina, a încălzi şi a face ca totul să funcționeze în interiorul său. 

Dar oamenii sunt atât de departe de adevăr că, atunci când văd o tânără fată sau un băiat 
tânăr care posedă mult din această forță, sunt gata să le-o reproşeze. Ca şi cum aceşti tineri ar 
trebui să nu simtă nimic! Ca şi cum ar fi trebuit să fie morţi!... Iată ideile adulților, şi în loc să îi 
ajute, ei vor să-i strice şi să le bareze drumul, nimeni nu le va spune: “Bravo, băiatul meu! Eşti 
privilegiat să ai această bogăţie... Trebuie numai să ştii că, dacă nu eşti inteligent, chiar această 
bogăţie va fi cauza tuturor nenorocirilor.” lată ce trebuie să-i spunem, dar în loc de aceasta, îl 
plângem, îl criticăm; şi când vedem un băiat rece, ne bucurăm, Dar ce va face el cu răceala? 
Nimic! Eu, de asemenea, am fost educat astfel, şi chiar mai rău ca voi. Dacă aţi şti cum eram 
educați în Bulgaria la începutul secolului! De aceea mulțumesc Cerului de a fi avut lumina 
acestui învățământ. 

Şi acum, dacă sunt tinere fete şi tineri băieți care au venit astăzi să mă asculte pentru 
prima dată, îmi permit să mai adaug încă câteva cuvinte pentru a-i ajuta. Credeţi, poate că 
povestesc prea multe lucruri scabroase... Oh, la, la, dar aceasta-i nimic! Dacă aţi şti ceea ce tinerii 
sunt pe cale să asculte şi să înveţe, de ce vorbesc ei, de ce se ocupă, ați fi stupefați. Chiar şi 
micuţii de doisprezece sau tresprezece ani îşi povestesc tot felul de istorii! Ce vă spun eu, e nimic 
pe lângă acestea... 

Într-o zi am primit vizita unei tinere fete, era drăguță, simpatică şi după manierele sale se 
vedea că este bine educată. Dar iată că mi-a mărturisit că era foarte nefericită fiindcă era obsedată 
de o imagine: în tot ce privea, florile, fructele, obiectele şi chiar tavanul, nu vedea decât sexul 
masculin. Şi cum era credincioasă, catolică, se simţea realmente vinovată, respinsă de Cer şi 
căzută în păcat. 

Când am auzit-o, am început să râd. Ea m-a privit puțin mirată şi i-am răspuns: 
“Ascultaţi-mă, nu e nimic grav, nu este nimic rău în tot ce mi-aţi relatat. Este natural, este 

normal, sunt lucruri care se întâmplă tuturor, mai mult sau mai puţin, bineînţeles, dar nu aveţi de 
ce să disperaţi. Natura se ocupă de propagarea speciei şi ea creează aceste reprezentări şi la 
femeie pentru ca genul uman să nu se stingă. Dar trebuie ştiut cum să acționăm, cum să utilizăm 
aceste imagini, dacă nu, vedeţi în ce stare v-au adus... 

lată deci ce trebuie să faceți de aici înainte. Când vi se întâmplă să vedeți această imagine, 
în locul unui fruct sau a unui obiect, în loc să vă mâhniți, priviţi liniştită... Dar nu vă opriți prea 
mult timp pentru că se pot trezi anumite dorinţe şi pentru a vă consola se recurge la gesturi şi aşa 
mai departe.... Deci pentru ca acestea să nu se producă, deveniți puţin filozof, adică începeţi să vă 
gândiţi la Inteligența care a supravegheat formarea acestor organe. Reflectaţi, meditaţi, sunteți 
impresionată de Inteligența care a creat lucruri perfecte, şi aţi uitat tentația care v-o puteau aduce. 
În timp ce, dacă vă cufundaţi în această obsesie, nu veţi mai ieşi. Luaţi această imagine ca pe un 
punct de plecare, capabilă să vă propulseze până la sursă. Dacă nu aveţi acest punct de plecare, 
cum veți ajunge la predestinarea voastră, în înalt? Dar ţineţi bine minte, nu le luați decât ca pe 
nişte puncte de plecare, altfel veţi ajunge să vă scufundați şi vă veți pierde. Trebuie numai să le 
utilizați.” 

“Din nefericire, oamenii nu ştiu să meargă mai departe de lumea formelor pentru a 
reflecta şi a se minuna. Ei nu ştiu că această minunare, chiar, îi va salva. Veţi spune: “Dar ce mi 
se întâmplă ? Este infricoşător, este dezgustător”, şi asta vă pierde. Înlocuiţi aceste concepții 
învechite şi nu mai spuneți “Este înfricoşător” ci “Ce frumuseţe! Ce spendoare! Câtă inteligență! 
Cum a putut natura să formeze un lucru extraordinar, ca acesta?” Sunteţi impresionată, şi vă 
regăsiți echilibrul şi pacea!” Iată ce i-am spus acestei tinere şi ea a plecat foarte fericită. 

Dumnezeu a făcut bine ceea ce a făcut, atunci de ce să vrem să-i mutilăm creaţia? Unii se 
comportă față de sexualitate ca şi cum Dumnezeu a făcut rău lucrurile... Ei bine, acela care e 
grav, va fi pedepsit. Trebuie să fim cuprinşi admiraţie în faţa a tot ce a creat Dumnezeu, pentru că 
El ştia de ce o face. Nu noi trebuie să judecăm. Ce filizofie caraghioasă se dă oamenilor! Veţi 
spune că aceasta este pentru a-i ţine în puritate, în castitate... Dar chiar aceasta îi împinge să 
calce toate legile purității, pentru că cu cât li se prezintă lucrurile ca diabolice, infernale, cu atât 
mai mult îi incită să le vadă şi să le guste! 

Credeţi că condamnând tot ce atinge sexul ca urât şi dezgustant, nimeni nu se va mai 
interesa şi nu va mai practica nimic?... Dar atunci, cum se face că majoritatea bărbaților care 
găsesc aceasta dezgustător se tăvălesc zi şi noapte în aceasta. Aceasta nu a împiedicat nimic, 
dinpotrivă. Baudelaire a spus că acolo unde simţim că comitem o crimă simțim cea mai mare 
plăcere. Da, pentru că ştim că e interzis, e criminal, plăcerea creşte. Aceasta poate să fie adevărat 
sau poate să fie fals, nu vreau s-o discut, dar am spus-o numai pentru a vă arăta că a abuza de sex 
nu a fost niciodată o soluție, în timp ce dacă gândiţi altfel, veți fi ajutați. 

Singura soluţie a problemei sexualității este în felul în care bărbaţii şi femeile privesc 
acest lucru. Cauza tuturor dezordinilor, tuturor nestăpânirilor, este că bărbaţii n-au înţeles 
niciodată cum să considere femeile, dar nici femeile cum să-i considere pe bărbați. Dacă bărbatul 
consideră femeia ca o femelă, ca o Mesalină, ca un obiect al plăcerii, el îşi determină deja 
comportamentul şi va fi obligat să dea o ieşire tendințelor sale pasionale. Dar dacă o consideră ca 
pe o divinitate, sentimentele sale, comportamentul său va fi schimbat. 

lisus a spus: “Fie să ţi se facă după credinţa ta”. Da, lucrurile devin într-un fel sau altul 
după maniera de a le considera. E o lege magică pe care umanitatea trebuie de acum înainte să o 
cunoască. Se crede că se poate schimba forma dragostei fără să se schimbe maniera de a-l 
considera pe acel sau aceea pe care îi iubim... Nu, e imposibil. În dragoste e foarte dificil să 
schimbi formele de expresie. Dar schimbând felul vostru de a considera o ființă acționaţi asupra 
voastră, asupra sentimentelor voastre, asupra tendințelor voastre, deci asupra manifestărilor 
dragostei voastre. Eu aşa fac, consider femeia ca o divinitate. Veţi spune: “Biet bătrân, cât de 
departe eşti de adevăr! Dacă ai şti ce este femeia!...” Şi credeți că nu ştiu? Dar nu vreau să mă 

gândesc la asta, eu nu vreau să ştiu nici ce e ea, nici ce ar putea fi, şi aceasta mă ajută, o fac 
pentru mine. Dacă credeți că nu ştiu ce este femeia! Am toate motivele să o consider ca o ființă 
înspăimântătoate, dar nu are importanţă, eu vreau ca ea să reprezinte pentru mine o divinitate. O 
consider deci ca o divinitate şi eu sunt în beneficiu: dacă aţi şti ce simt şi ce descopăr! Acest 
punct de vedere conţine o întreagă filozofie... 

Acum câţiva ani, a venit să mă vadă un medic, grosolan, burtos, şi a început să-mi 
vorbească despre femei. Şi ştiţi ce mi-a spus? El mi-a spus: “Femeia, nu e decât un vagin”. Am 
răma siderat, da. Spuneţi-mi la ce serveşte să ai concepţii aşa prozaice. E în parte adevărat, 
desigur, nu putem nega faptul că ființa umană posedă intestine şi tot felul de organe care nu sunt 
tocmai estetice. Dar aceste intestine, aceste funcții un pic grosiere, bărbaţii sau femeile nu sunt 
decât atât? Oamenii confundă totul. Fiinţa umană e obligată să aibă un corp fizic cu organe 
adaptate la cutare sau cutare funcție, dar e departe de a fi aşa cum apare fizic. Bărbatul, femeia nu 
se reduc la organe, sunt fiinţe care gândesc şi simt, ființe care au un suflet şi un spirit. 

Ce bucurie poate să aibă un bărbat gândidndu-se că femeia nu e decât un organ? Toată 
viața sa psihică e irosită. Acel medic nu era de loc psiholog: nu a studiat cum gândurile 
influenţează starea noastră interioară. Pe când pe mine mă interesează tocmai de a şti cum se 
reflectă asupra mea ceea ce gândesc... Şi prefer să mă gândesc la femeie ca la o divinitate. Veţi 
spune: “Dar nu e adevărat!” Da, poate aveţi dreptate, dar nu mă interesează şi adevărul vostru 
este lucrul cel mai dăunător. Eu, trăind în iluzii şi minciuni - presupunând că acestea sunt iluzii şi 
minciuni - sunt omul cel mai fericit. Eu consider că toate femeile sunt divinităţi, ca un aspect al 
Mamei Divine, şi atunci ştiţi voi ce fericire, ce bucurie simt numai la gândul că există femei pe 
pământ, e nemaipomenit!... Credeţi că aş mai fi venit să vă ţin conferinţe dacă gândeam ca acel 
medic? N-aş mai fi avut dorit să vă văd, să vă vorbesc. 

Atunci, afacerea aceasta merge departe! Şi voi, de asemenea, trebuie să vă schimbaţi 
concepțiile. Bărbații trebuie să-şi schimbe concepţiile despre femei, iar femeile concepțiile despre 
bărbaţi, dacă nu porțile evoluţiei le sunt închise; orice ar face, nu vor face nici un progres. Pentru 
femei, bărbatul trebuie să fie o divinitate. 

Nu trebuie să uităm niciodată că fiinţa umană posedă două naturi: o natură inferioară, 
animală, şi o natură superioară, divină, pe care le numesc personalitate şi individualitate. 
Cunoscând aceste două naturi, discipolul unei şcoli inițiatice se întreabă tot timpul cum poate 
hrăni individualitatea în el şi în ființele pe care le iubeşte. Aceasta e adevărata dragoste. 

Dar să ne oprim asupra felului în care oamenii obişnuiesc să procedeze pentru a-şi câştiga 
partenerul. Fie că e vorba de un bărbat sau o femeie, trebuie îmbunat, trebuie făcute complimente, 
flatată vanitatea sa, adică trebuie atinsă personalitatea sa, dacă nu, ştim că nu vom obţine nimic. 
Deci, amândoi ştiu cum să o facă: prin gesturi, cuvinte, cadouri, se adresează mereu personalității 
celuilalt. Când e vorba să le trezească celor iubiţi toate facultățile sublime, ideale, luminoase, 
perfecte şi de a le hrăni, măcar cu un cuvânt, cu un surâs, cu o privire... ei nu ştiu nimic. Dar 
pentru a excita şi a declanşa tot ceea ce le permite să-şi potolească nevoile lor inferioare, aici sunt 
savanţi. De aceea dragostea umană nu se exprimă încă decât într-un fel animal, instinctiv, 
pasional; e foarte rar să găseşti un element de poezie, de miraculos. 

Rolul Ştiinţei inițiatice este de a arăta oamenilor cum pot să hrănească natura superioară 
în ființele pe care le iubesc. Ceea ce vă voi spune va părea poate, bizar şi mă întreb dacă mă veți 
înțelege, dar vă voi spune de îndată. Să presupunem că o femeie îşi ţine iubitul în brate: evident îi 
spune: “Dragul meu Andrei...” sau “Dragul meu Ion...” sau “Dragul meu Pomponel...”, pentru că, 
înțelegeţi, trebuie ca el să audă pronuntându-i-se numele, pentru ca personalitatea sa să se poată 
bucura gândindu-se: “Ah! Cât mă iubeşte!...“ şi astfel ea trimite toate energiile sale în prăpastia 
personalităţii lui. Dar imaginaţi-vă acum că cei doi cunosc natura personalității şi individualității, 
sunt instruiți în Ştiinţa inițiatică: când femeia îşi va îmbrățisa iubitul ea va spune: “O, Tată 
Ceresc!...” şi iubitul său va fi fericit de a fi devenit un conductor al energiilor ei care urcă până la 

Tatăl Ceresc! Şi el, de asemenea, îmbrăţişând-o se adresează prin intermediul ei Mamei Divine, 
energiile lui se îndreaptă la fel spre Cer. 

În loc să-şi limiteze schimburile în partea inferioară, unde nu ştim niciodată ce putregaiuri 
şi fermentaţii dăm sau absorbim, trebuie ca bărbatul şi femeia să se lege la sursa care este 
Dumnezeu. Da, trebuie să se lege la această sursă a perfecțiunii şi nu la o ființă limitată şi 
imperfectă ca ei. Iată un bărbat care spune unei femei: “Dragă, te voi face fericită”. ÎL priviţi: e 
slab, ignorant şi nefericit, cum o va face fericită? Numai legându-se şi unul şi altul la Tatăl 
Ceresc şi la Mama Divină pot absorbi forțe din aceste rezervoare inepuizabile, pot absorbi o 
dragoste pură, incoruptibilă, şi se vor simţi adăpaţi, luminaţi, reînprospătați, întineriți, fericiți. 
Trebuie să ştim să creem şi să menţinem fără încetare legătura cu dragostea divină. Tot ceea ce 
facem trebuie să fie cu bun simț, purificat, consacrat, sfânt pentru a servi o idee grandioasă: 
Împărăţia lui Dumnezeu şi Dreptatea Sa. 

lată cunoştinţe pe care oamenii nu le posedă. Ei nu servesc decât personalitatea lor şi a 
altora şi cum personalitatea are rădăcini subterane, ea îi antrenează spre abis. Dar, e dificil să 
schimbi punctul de vedere al oamenilor. Au obiceiuri vechi pe care le repetă fără încetare: ei îşi 
satisfac fără încetare personalitatea şi nu dau nimic individualităţii lor care rămâne înfometată. 

Din păcate, personalitatea care primeşte o cantitate de lucruri zilnic deşi poftele-i sunt 
satisfăcute, nu e niciodată recunoscătoare. Dovada: o femeie a dat totul bărbatului pe care-l 
iubeşte, iar el a uitat-o, e deja cu altele. De ce? Pentru că ea satisfăcea doar sexul. Ea nu a reuşit 
să hrănească în el ceva sublim, o altă natură plină de nobleţe care nu uită niciodată binele pe care 
i l-a făcut şi rămâne veşnic recunoscătoare. Şi astfel biata femeie se plânge: i-am dat totul, şi 
uitați-vă acum cum mă tratează! Ei da, pentru că ea a hrănit o natură care e tot timpul ingrată. 


În ziua când această problemă a celor două naturi vă va fi mai clară, veţi ajunge să vă 
rezolvaţi mai bine problemele sexuale. Cel ce dă curs liber tendințelor personale, egoiste, pierde 
controlul asupra sexualității sale: e ca şi cum organele sale ar funcționa independent față de el 
fără ca el să poată opri sau încetini ori ce ar fi. El constată numai, nu poate nimic, sunt alte forțe 
care au pus mâna pe el, care iau tot; el numai observă... În timp ce în dragostea spirituală, veți 
constata că voi, adică sufletul vostru, individualitatea voastră e cea care domină şi se hrăneşte. 
Chiar dacă nu e mai mult de o privire, o prezenţă, un parfum, dar sunteţi fericit, dilatat pentru că 
voi înşivă, natura voastră superioară e cea care a mâncat, care a băut, care a respirat şi nu au 
făcut-o alte entități străine prin intermediul vostru. 

Vă dau adevărata lumină asupra acestui subiect, şi credeţi-mă, nu inventez nimic. 
Dragostea este cel mai mare mister care există; îl cunoaştem foarte puţin şi continuăm să o 
practicăm fără să ne gândim şi fără să înțelegem. De aceea suntem mereu nesiguri şi ne simţim 
nefericiți. Chiar dacă ştiinţa face descoperiri formidabile, cât timp problema dragostei nu va fi 
înțeleasă şi rezolvată umanitatea nu va ieşi din necazuri. lată punctul de vedere pe care mi l-a dat 
Cerul şi care îmi permite să văd clar această problemă. 


Cap III FORŢA SEXUALĂ, CONDIȚIA VIEȚII PE PĂMÂNT 


Observaţi copiii, abia născuţi, nu se gândesc decât să se agaţe de pământ. şi se agaţă aşa 
de bine că merg în patru labe; tot ceea ce văd vreau să atingă şi chiar să bage în gură... Dar puțin 
câte puţin creşte, şi iată inima sa se trezeşte; dacă e un băiat, încep să-l intereseze fetele, se 
îndrăgosteşte, vrea să-şi întemeieze un cămin şi să populeze pământul cu progeniturile şi 
realizările sale... Mai târziu, când a cheltuit toate energiile sale şi vede că a trăit fără a realiza ce a 
dorit, o schimbare se produce în el: pământul nu-l mai interesează de loc şi începe să se 
gândească la cealaltă lume. El, care cu puţin timp înainte nu se ocupa decât cu mâncatul, băutul, 
făcutul copiilor şi acumularea de bogății ca şi cum nu ar fi trebuit să părăsească pământul, a 

devenit impersonal, dezinteresat, rece, obosit, blazat pentru că se pregăteşte să abandoneze tot 
pentru a pleca de cealaltă parte. Ce s-a întâmplat?... La originea acestei transformări e foarte 
simplu slăbirea instinctului sexual, şi veți vedea imediat cum forţa sexuală determină la om 
natura şi filozofia sa. 

Cât timp posedă această forță el e de acord să trăiască pe pământ, dar când ea îl 
abandonează, el nu se gândeşte decât la moarte. De aceea anumiţi Iniţiaţi ai trecutului care 
cunoşteau aceste fenomene şi de unde provin, de ce depind, au învăţat pe discipolii lor că, dacă 
vor să se elibereze de pământ cu suferințele şi limitările sale pentru a merge într-o lume de 
frumusețe şi lumină, trebuie să-şi suprime manifestările forţei sexuale, să fugă de dorinţe şi pofte 
nefrecventând ființele sexului opus, etc... dacă nu, vor fi prinşi imediat în angrenaj. 

Putem spune că la originea diferitelor tendințe filozofice şi religioase stă forța sexuală, 
atracția dintre sexe, şi atitudinea pe care oamenii au ales-o față de această forță le determină 
filozofia: unii îi dau ieşire şi alţii încearcă să o suprime. În realitate există şi alte filozofii, dar pe 
toate, mai mult sau mai puţin, le putem încadra în una din aceste două categorii. 

Dacă nu vreți să rămâneți să suferiți pe pământ, dacă vreţi să intrați în eternitate nu trebuie 
să vă mai gândiţi la perpetuarea speciei pentru că aceasta crează legături care vă vor reţine pe 
pământ: sunteţi legat (ă) de mama (tatăl) copiilor voştri, sunteți legat (ă) fizic de copiii voştri care 
sunt carne din carnea voastră, sânge din sângele vostru; şi chiar psihic aveți legături cu ei de 
asemenea. De aceea filozofia budhistă învaţă că, chiar când omul pleacă pe lumea cealaltă, când 
se gândeşte să părăsească totul şi să se elibereze, ei bine nu, el are încă legături cu copiii lui, cu 
toți părinţii săi, şi nu poate deci părăsi regiunile inferioare ale planului astral, rămâne un timp 
foarte aproape de oameni, şi mai ales de membrii familiei sale, pentru a-i observa, participa la 
viața lor şi chiar hrănindu-se prin intermediul lor. După această filozofie, pentru a putea fi liber 
nu trebuie să te căsătoreşti, nici să ai copii, pentru că aceia care au acceptat să formeze o familie 
pentru că numele lor să reziste timpului sunt atraşi de nume, de “firmă”, cum se spune, şi trebuie 
să coboare tot timpul pe pământ pentru că, jos, această familie se gândeşte la ei şi îi cheamă. 

Toate aceste legături pe care oamenii le au cu pământul îi împiedică să rămână în 
regiunile celeste. De aceea, aceia care voiau cu adevărat să nu mai aibă rădăcini pe pământ au 
devenit asceţi, pusnici. Evident, filozofia lor e adevărată pentru că ea se bazează pe cunoştinţele 
inițiatice. Dar a spune că este utilă, că e adaptată epocii noastre, e o altă problemă. Se poate ca 
tocmai să nu convină. lată problemele pe care trebuie să le rezolvăm. 

Forţa sexuală reține oamenii pe pământ, dar fără să-i lumineze, fără să-i lege de regiunile 
sublime de sus. În timp ce înţelepciunea care a luminat anumiţi Iniţiaţi poate să-i apropie de 
aceste regiuni sublime dar ei nu mai doresc de loc să continue să trăiască pe pământ. Toţi cei care 
au vrut să suprime complet această forță pe care Dumnezeu le-a dat-o nu se gândesc decât să 
moară, să abandoneze tot, pentru că numai forța sexuală te poate face să iubeşti viaţa terestră, 
pentru că ea îi este principala condiţie. Nu trebuie deci să suprimaţi această forță; toţi cei care au 
suprimat-o au comis cea mai mare eroare. Evident, ceea ce îi justifică este că ei doreau nirvana, 
dar o doreau atât de neconvinşi, atât de slab, că ne întrebăm dacă o vor obţine, pentru că pentru a 
obţine nirvana, dragostea ar trebui totuşi să-şi spună cuvântul. 

O fiinţă cu adevărat luminată se leagă de Cer şi în acelaşi timp economiseşte această forță 
pentru a o consacra realizării Împărăției lui Dumnezeu pe pământ. Ea le va avea pe amândouă: cu 
cât va trăi o viață mai intensă, cu atât ve fuziona cu Creatorul, cu Cerul; şi cu cât mai mult va fi 
cu Cerul, cu atât mai mult va lucra pentru pământ. Numai această soluție e perfectă: în acelaşi 
timp în care trăieşti pentru Cer, să munceşti pe pământ. Altfel viaţa nu are nici cap, nici coadă. 

Din păcate, oamenii nu au putut niciodată să înțeleagă aceasta, sunt tot timpul pe cale să 
aleagă una sau alta, adică ori sunt complet materialişti sau complet... nu putem spune 
“spiritualişti”, pentru că a vrea să mori nu aparţine spiritualităţii. În orice caz, cei care au ales să- 
şi suprime forța spirituală pentru a nu se mai reîncarna în viitor, se vor încarna totuşi, şi încă de 

câte ori! Da, ei vor învăța să nu o mai suprime. Cerul le va spune: “Ignoranților, de ce aţi 
disprețuit această forță pe care Dumnezeu a creat-o de milioane de ani cu atâta înțelepciune?” şi 
vor reveni pe pământ. 

Dacă luăm în considerare cazul puritanilor şi anumitor mistici, vom constata că au 
propagat o morală care nu corespunde atât de mult adevărului şi care, în definitiv, a dat anomalii 
pe care astăzi psihanaliştii sunt obligați să le remedieze. Dacă faceți un baraj pe un râu fără să 
prevedeţi canale de deviaţie, va veni un moment când apa va curge peste el sau îl va rupe: barajul 
voastru nu va împiedica apa să curgă. Aşa se va petrece şi în voi dacă veţi pune baraje energiilor 
care urcă în voi: tensiunile se vor acumula în subconştient şi va veni un moment când totul va fi 
măturat. Ei da, atunci când nu cunoaştem natura umană, alergăm înspre catastrofe. Nu trebuie să 
vă blocaţi energiile ci să vă pregătiți canale pentru ca ele să irige întregul vostru pământ; aşa cum 
au făcut Egiptenii din trecut, care au săpat canale pentru ca apele Nilului să poată fertiliza ţara. 

Nu sunt pentru dezmăţ, dar nu sunt nici pentru puritanism. A suprima totul înseamnă a 
ignora motivul pentru care Dumnezeu a creat bărbatul şi femeia. Când am fost în Grecia am vrut 
să văd mănăstirile Muntelui Athos. Am vizitat totul, am vorbit cu călugării care locuiesc acolo şi 
chiar dacă am admirat operele de artă am plecat din acel loc cu o impresie puternică de supărare 
şi tristețe. Pentru că călugării trăiau după concepții complet eronate, şi în particular aceea a 
exilării principiului feminin, pentru că tot ceea ce este feminin este rău şi diabolic. Au mers atât 
de mult în rejecţia principiului feminin că, nu numai că femeile nu au acces la ei, ci nu au nici 
măcar dreptul de a avea o capră, pentru că e o femelă. Spuneţi-mi dacă Domul le-a inspirat o aşa 
filozofie! 

Eu nu sunt nici pentru puritani nici pentru dezmăţ, şi vă aduc o a treia soluţie: cu aceasta 
sunteţi legaţi din tot sufletul şi din tot spiritul la Sursa dragostei, şi în acelaşi timp nu părăsiți 
pământul, vă faceți treaba aici pe pământ. lată a treia soluție. şi într-o zi veţi înțelege că e cea mai 
bună: a avea în acelaşi timp Cerul şi pământul. 

Nu ştiu dacă veți fi convinşi de explicaţiile mele, dar poate că peste un timp veţi fi 
obligaţi să o faceți pentru că veţi vedea că am găsit soluția multor probleme pe care alții nu au 
găsit-o pentru că nu au îndrăznit sau nu au putut să le alăture pe cele două: sau dădeau curs liber 
forțelor sexuale şi sfârşeau în dezmăţ, sau le suprimau complet şi deveneau eunuci. Dar când 
suprimăm această forță, suntem nimiciți, pierdem sensul, gustul vieţii, şi chiar ne acrim, devenim 
răi. ŞI, ce puteţi aştepta de la un eunuc? Să compună simfonii, să scrie poeme? Cu un eunuc nu 
mai e nici o creaţie, e sfârşitul, e moartea. 


Cap IV DESPRE PLĂCERE 
I 
Nu căutați plăcerea, vă va sărăci 


Tineretul de astăzi cere libertatea sexuală crezând că în ea va găsi înflorirea, fericirea, 
bucuria. Acum, pentru că se poate procura uşor pilula contraceptivă, ei se bucură pentru că nu 
mai e necesar să reflecteze, să se controleze, să existe stăpânire de sine. Nu, nu, să închidem ochii 
şi să mergem înainte!... şi în lumea întreagă vedem că această faimoasă pilulă are din ce în ce mai 
mare succes. Mai întâi, desigur, ea a fost pusă la punct din motive de echilibru demografic, dar 
apoi s-au adăugat alte motive, deloc demografice, şi mai ales dorinţa de se bucura fără piedici de 
toate femeile şi de toți bărbaţii. Spuneți-mi dacă fetele de treisprezece ani chiar au nevoie de 
pilulă... Cu toate acestea, ele sunt lăsate să se servească deja de pilulă, şi am auzit că, în unele 
şcoli chiar profesorii sunt cei care le distribuie elevelor, da, profesorii! 

Lăsând tinerii să se grăbească să experimenteze un domeniu pe care nu-l cunosc, 
deschidem pentru ei poarta tuturor dereglărilor fizive şi psihice. Ei fac experienţe, dar nu ştiu că 
aceste experiențe vor avea pe termen lung rezultate catastrofale şi se vor dezaxa şi se vor 

îmbolnăvi. În realitate, nici cei care s-au pronunţat pentru pilulă nu au înţeles ceva, nici cei care 
s-au opus. Cei care s-au pronunţat pentru, au făcut-o de complezenţă: ştiind că mulți oameni sunt 
slabi, au cedat în faţa acestei slăbiciuni; şi ceilalți, care s-au opus, au făcut-o din ipocrizie, în 
numele vechilor tradiții morale şi ei sunt primii care nu le respectă în viaţa lor personală. 

În tot cazul, punându-se pilula la punct, ştiinţa care credea că face un mare serviciu 
oamenilor, n-a făcut decât să le permită să se dedea la tot felul de excese, să devină slabi, senzuali 
şi bolnavi. Iată binefacerile ştiinţei! Înainte de pilulă, băieţii şi fetele erau cel puţin obligaţi să se 
gândească, să se stăpânească puţin (nu pentru motive de moralitate şi puritate, desigur, ci pentru 
frica de consecințele neplăcute ce puteau urma), în timp ce acum nu mai e cazul să se controleze, 
se pot lăsa în voie. 

Vă voi da o imagine. Ştiţi cum mergeau vapoarele în trecut. Jos, erau maşiniştii care 
trebuiau să se ocupe să pună cărbune în cazane, şi graţie lor vaporul avansa; dar ei înşişi nu ştiau 
direcţia, trebuia să fie un căpitan, acolo sus, să se ocupe de direcţie şi să dea ordine; dar el singur 
nu avea mijloacele necesare pentru a face să avanseze vaporul. lată încă o imagine a omului: 
emoţiile, sentimentele, instinctele sunt combustibilul care trebuie pus în cazane pentru ca vaporul 
să poată avansa. Dar dacă nu e cineva raţional şi lucid sus pentru a se orienta, vaporul se va 
sparge în bucăţi... 

În timpul unei croaziere în Oceanul Arctic o doamnă a întrebat căpitanul: “Ce se va 
întâmpla dacă vaporul va întâlni un iceberg? - O, răspuse căpitanul, icebergul îşi va continua 
drumul, doamnă.” Şi vaporul? El n-a spus nimic de vapor, pentru că era evident! Şi omul, la fel, 
dacă “vaporul” său loveşte un iceberg, să nu mai vorbim. E simbolic, desigur: “căpitanul” este 
aici în cap, “Maşiniştii” sunt peste tot în corp: pântecul, stomacul, sexul... Atunci eu spun 
tinerilor: dacă vă luaţi numai după modul vostru de a gândi, după înclinațiile, predilecțile voastre, 
e sigur că vă veţi sparge capul, pentru că aceste impulsiuni sunt oarbe. 

Mai înainte, la televizor, am auzit o fată drăguță declarând: “Îmi satisfac toate dorinţele 
fără complexe.” lată, ea s-a debarasat de “complexele” ei, adică de înțelepciune, stăpânire de 
sine, discernământ... Da, pentru că acestea păreau că sunt complexe, şi complexele nu sunt bune, 
trebuie să ne debarasăm de ele! Pentru a merge unde? Pentru a găsi ce? Pentru a face ce? Nu 
contează ce! 

Eu aş pune o întrebare tuturor acestor băieți şi fete care cred că ştiu aşa bine ce trebuie să 
facă: “Când sunteţi la servici, într-o uzină, în faţa unui aparat, când conduceţi o maşină, nu vă 
controlați maşina? Nu o stăpâniţi? Şi de ce în toate domeniile, când faceţi bucătărie, când faceţi 
ceai sau cafea, de ce dozați căldura, zahărul şi toate ingredientele?” Ei bine, învăţaţi că, în voi, cu 
motoarele voastre, aparatele voastre, este acelaşi lucru. Dacă nu sunteți atenți, dacă nu le 
dominați, veți vedea ce o să vi se întâmple! 

Pe moment, tineretul nu are decât o singură idee: cum să sară toate barierele morale pe 
care Iniţiaţii trecutului le-au plasat pentru a împedica oamenii să trăiască în pasiuni şi dezordine. 
Câte civilizaţi strălucitoare au dispărut, răvăşite de maladii morale şi fizice, pentru că erau dedate 
la xxx sau la culte legate de orgii! Generaţia actuală vrea să se elibereze de toate aceste tabu-uri, 
să se scutească de toate regulile pentru a gusta cea mai mare plăcere posibilă, şi această mişcare a 
luat o aşa amploare că lumea se întreabă ce ar putea opri-o. 

În realitate, numai lumina unui Învăţământ inițiatic poate reţine oamenii din această 
cădere vertiginoasă. Această lumină le va arăta că dedându-se numai la plăceri îşi sacrifică 
energiile cele mai preţioase. Pentru că, pentru a alimenta acest foc care îl posedă, ei sunt obligaţi 
să-i dea toate resursele, toate mobilele casei, până la mese şi scaune - simbolic vorbind; plăcerea 
sexuală e un Jăratec pe care ei sunt obligați să-l întreţină cu chiar substanța fiinţei lor, imposibil 
să-l întreții cu afacerile vecinului sau cu lemnul pădurii: el se hrăneşte cu propriile lor rezerve, cu 
propriul lor combustibil... Pentru a se menţine în fiecare zi aşa cum o fac în efervescenţă şi erupții 
vulcanice, ei sunt obligați să-şi ardă chintesenţa. De fiecare dată, fără să o ştie, îşi pierd o parte 

din frumuseţea lor, inteligenţa lor, puterea lor, şi la sfârşit, când au cheltuit tot, se regăsesc urâțiți, 
abrutizaţi şi bolnavi. 

Dacă ar exista o balanţă în care omul să poată să pună pe un taler ceea ce câştigă gustând 
plăcerile senzuale, şi pe celălalt ceea ce pierde abandonându-se lor, va constata că pierde aproape 
tot şi nu câştigă aproape nimic, deci aceasta nu merită să-ți dai osteneala. Dar cum el nu se 
gândeşte niciodată că senzațiile se şterg sau se uită (ceea ce am mâncat ieri nu contează pentru 
astăzi), el îşi pregăteşte o existenţă de sărăcie. În timp ce dacă face un efort de a refuza, suferă un 
moment, dar îşi pregăteşte un viitor magnific. Deci, pierde câteva senzații, dar îşi câştigă viitorul 
său. Cei care nu gândesc ar spune: “Eu sunt mulțumit, mă simt bine!” E adevărat, dar nu mai au 
viitor. Să luăm exemplul beţivului, care rezumă o întreagă filozofie: îşi caută plăcerea în vin, îl 
bea şi e mulțumit. Da, dar după, dacă continuă, cum vor reacționa şeful său, familia, prietenii?... 
Şi se pregăteşte să cadă în râu. Deci, senzația e agreabilă dar nu durează, viitorul e râul. 

Cunoaşteţi povestirea din Biblie unde Esau cedează dreptul său de întâi născut fratelui său 
Iacob pentru o farfurie de linte?... Pentru o senzație, o plăcere el a sacrificat dreptul său de întâi 
născut şi Iacob a profitat. Iată o poveste asupra căreia nu prea ne-am oprit pentru a o interpreta. 
Marea majoritate a oamenilor sunt aşi în a se priva de ceea ce e mai preţios în schimbul unei 
plăceri; aşa, da, ştiu să o facă, e formidabil! Cînd vom înţelege necesitatea de a ne priva de unele 
plăceri pentru a obţine alte achiziţii infinit mai prețioase? 

Nu se mai respectă morala pentru că nu se ştie că la origine, ea e fondată pe o ştiinţă 
veritabilă. Fără a vedea, stupid, vrem să dăm o ieşire tuturor capricilor, fără a şti că fugim spre 
ruină, pentru că distrugând barajele şi digurile totul e inundat, devastat, e inevitabil. Iată de ce 
spun tineretului: "Copiii mei, trebuie să învăţaţi să discerneți unde vă va antrena fiecare din 
dorințele voastre”. Dacă vă veți simţi sărăciți, slăbiţi şi nefericiți, este din cauză că aţi luat-o pe 
un drum greşit. Alegeţi deci altul! Nu vă angajați pe un drum pentru singurul motiv că e agreabil, 
dulce, pentru că vă veți ruina spiritual şi chiar fizic. 


II 
Cum să înlocuim plăcerea cu munca 


Majoritatea oamenilor caută plăcerea, se agaţă de plăcere ca şi cum nu ar fi nimic superior 
ei. Şi aici se înşeală. Vă voi arăta aceasta dându-vă un mic exemplu din preistoria omului. 

Chibriturile şi brichetele s-au inventat recent, pentru a aprinde focul.Strămoşii noştri 
îndepărtați aveau mai multe metode. Una din ele consta în a folosi două bucăţi de lemn care se 
frecau una de alta; această frecare producea la început căldură, şi după câtva timp, brusc, tâşnea o 
flacără: lumina. Voi cunoaşteţi toţi acest fenomen, dar v-aţi gândit să-l aprofundaţi spunându-vă 
că, pentru că e un fenomen fizic, mecanic, trebuie să aibă în el mari adevăruri psihologice, care 
trebuie descoperite? Nu, constataţi faptele şi le lăsaţi aşa, goale de sens, fără să căutați să le 
aprofundaţi şi să le interpretaţi. 

Să vedem acum învăţătura pe care o putem trage din acest fenomen. Luând deci două 
bucăţi de lemn pe care le frecăm una de alta. Această frecare e o mişcare, această mişcare 
produce căldură şi căldura se transformă în lumină. Mişcare, căldură şi lumină sunt trei laturi ale 
triunghiului de care v-am mai vorbit şi el reprezintă ființa umană. Mişcării îi putem asocia voința, 
activitatea, forța; căldurii îi corespunde inima, sentimentul, dragostea; luminii îi corespunde 
inteligența, gândul şi înțelepciunea. Dar la fel cum omul poate produce lumină în plan fizic, el o 
poate de asemenea face să strălucească în el însuşi, prin acte, exerciţii, produce o căldură, începe 
să încerce sentimente; şi dacă nu se opreşte aici, dacă ştie să meargă mai departe poate ajunge în 
fine la lumină, adică la înţelegere. 

Vom studia acum acest proces în domeniul dragostei. Ce fac oamenii în dragostea fizică? 
Simbolic, putem spune că se freacă ca şi cele două bucăţi de lemn, pentru a produce căldură, 

adică o senzație de plăcere. E foarte bine, dar de ce se opresc aici? De ce lumina nu apare? De ce 
nu sunt iluminaţi? Ar trebui ca dragostea să le aducă lumină, ar trebui să înțeleagă toate misterele 
creației, să devină lucizi şi clarvăzători! Ei nu, ei mai mult se abrutizează. 

Mişcarea şi căldura, iată ce înțeleg oamenii, pentru moment, din dragoste, asta e tot; ei se 
opresc la jumătatea drumului, nu merg până la lumină. Pentru a produce lumină, nu trebuie să 
căutăm numai plăcerea, pentru că plăcerea absoarbe toate energiile şi împiedică lumina să 
strălucească. Deci, e simplu, e clar: nu trebuie să te opreşti pe drum, trebuie să mergi până pe 
culme, până la lumină. Evident, vor fi pe drum multe lucruri de văzut, lucruri seducătoare, da, 
oglinda ciocârliilor... dar dacă te opreşti acolo, nu vei atinge scopul. De aceea eu spun 
îndrăgostiților: ați declanşat mişcarea şi această mişcare produce căldura, e bine, dar trebuie acum 
să mergeţi până la lumină, pentru că lumina este finalul, scopul întregii activități. 

Aproape toți de opresc la mijlocul drumului pentru că aici totul este atrăgător, 
strălucitor... Dar tot aici veţi întâlni sirene şi veți fi sfâşiați. Amintiţi-vă legenda lui Ulise; el ştia 
că va întâlni sirene care vor încerca să-l atragă prin cântul lor pentru a-l devora. De aceea şi-a luat 
măsuri de precauţie: a astupat urechile tovarăşilor săi cu ceară pentru a nu auzi vocea sirenelor, 
altfel nu ar fi putut rezista farmecului lor... Pe când el, nu şi-a astupat urechile pentru că voia să le 
asculte, dar a spus tovarăşilor săi: “Legaţi-mă de catarg, şi dacă vă fac semn să mă dezlegați, 
strângeți legăturile şi mai tare!” Vaporul s-a apropiat de insula sirenelor şi auzind glasul lor Ulise 
şi-a pierdut capul, voia să meargă să li se alăture şi a strigat: “Dezlegaţi-mă! Elberați-mă!” El îşi 
amenința tovarăşii că-i omoară dacă nu-l ascultă. Dar ei, fideli consemnului, l-au lăsat legat... 
Vedeţi, sirenele semnifică jumătatea drumului, şi la jumătatea drumului nu trebuie să ne oprim. 
Desigur, tot farmecul şi toate seducțiile sunt aici, dar nu trebuie să ne oprim . 

Cunoaşteţi “Parsifal”, opera lui Wagner. Parsifal ajunge într-o preerie unde se găsesc 
tinere femei, fete-flori, care încearcă să-l seducă, dar în spatele acestor flori, se ascund şerpi... 
Aceste poveşti, şi mai sunt multe altele în literatura mondială, conțin mari adevăruri oculte. Ulise, 
Parsifal sunt simboluri ale Iniţiatului care întâlneşte tentaţii pe drumul său. Dar el nu trebuie să se 
oprească, dacă nu îşi pierde viața. Trebuie să continue până pe culme, pentru că odată ajuns 
acolo, el va primi totul, i se va da totul: odihna, hrana, frumuseşea, dragostea. 

Pot să vă prezint această aventură un pic altfel. Aveţi o misiune de îndeplinit şi pentru 
aceasta trebuie să treceţi printr-o pădure, dar iată că în pădure sunt tot felul de flori şi fructe, şi 
peste tot fragi...Atunci, începeţi să le culegeţi fără să vă dați seama că pierdeţi mult timp; evident, 
ele sunt frumoase şi apetisante! Dar iată că se lasă noaptea, nu mai vedeți să vă orientați, v-aţi 
rătăcit; începeți să auziţi strigăte de animale, trosnetul arborilor şi sunteți înspăimântat... Ei da, 
iată ce se întâmplă discipolilor care se opresc în drum din cauza frumoaselor frăguţe!... Veţi 
spune că nu mergeţi niciodată să adunaţi fragi. E posibil, dar aceste fragi pot fi câteva fete 
drăguțe, sau câteva pahare la bistro. E simbolic, înțelegeți. Micile frăguţe pot fi şi căpşuni mari. 

Şi plăcerea este fragii, sirenele, fetele-flori, şi dacă cădeți pradă lor, veţi fi mâncat. De 
către cine? De către elementali, de larve, de indezirabili, de spirite subterane. Ei văd că sunteţi pe 
cale să dați un festin şi sosesc. V-am mai spus: schimburile între bărbați şi femei sunt festinuri 
care atrag spirite ale lumii invizibile.Şi dacă în aceste schimburi ei nu caută decât plăcerea, ei 
invită la acest festin tot felul de entităţi inferioare care se hrănesc pe cheltuiala lor, în timp ce ei 
înşişi nu încetează să se pericliteze. 

Sunt multe lucruri de spus despre aceste festine. Când un om foarte bogat dă o recepție, îi 
trebuie, pentru recepţie, o cantitate de platouri variate, vinuri, flori... şi apoi veselă, argintărie, 
feţe de masă, cristaluri... Toate acestea costă mult, şi mulţi se ruinează uneori cu recepțiile lor 
somptuoase. Ei bine, acelaşi fenomen se produce la îndrăgostiți când nu sunt luminaţi: ei îşi 
risipesc capitalul. Din păcate ei nu o văd, nu percep că îşi cheltuie forțe şi energii fluidice, şi nu 
ştiu de asemenea că unde pleacă aceste energii. Dar după câtva timp, mergeţi să-i vedeţi! ruinați, 
Jumuliţi, da. 

Şi apoi, când se dau recepții mari de care v-am vorbit, adesea hoţi şi escroci se strecoară 
printre invitaţi şi profită de prezența mulțimii pentru a fura bani, bijuterii, obiecte de artă. Acelaşi 
lucru se produce la îndrăgostiţi. În timpul festinului lor hoţii intră în ei, dar hoţi de cea mai joasă 
specie, pentru că ei nu fură obiecte ci tot ceea ce este în inima şi în capul stăpânilor casei. Ei le 
fură inspiraţia, le fură ideile, elanurile, proiectele; şi odată ce sunt deposedaţi, cei doi nefericiți nu 
mai au acelaşi entuziasm, aceeaşi dorință de a cunoaşte secretele universului... Nu, ei au acum 
alte dorinţe mult mai prozaice. Ei da, trebuie studiat, trebuie observat şi prin legea analogiei să 
ştim interpreta tot ceea ce se întâmplă în existenţă. 

Dragii mei frați şi surori, v-am îndrumat spre adevărurile pe care Inteligența cosmică mi 
le-a revelat. Am studiat şi am observat oamenii, şi am văzut că ceea ce vă spun aici e adevărul 
absolut. Când ei sunt numai sub influenţa dorinţei, plăcerii, bărbatul şi femeia introduc hoţi în ei. 
Trebuie să aibă un scop mai elevat pentru a face să strălucească lumina. Lumina poate să-i 
sfătuiască asupra aceloraşi ospățuri, aceloraşi invitaţii, dar în loc să atragă toți nedoriţii planului 
astral, ei vor invita îngeri şi divinităţi să se bucure cu ei. Şi când aceste entități celeste vor împărți 
ce au, ele le vor lăsa cadouri; astfel, ei vor primi de o sută de ori mai mult decât nu le-au dat ei. 
Acolo, nu vor mai fi pierderi, din contră, vor fi revelații, entuziasm, elanuri... şi ei vor întineri, 
vor reînvia. 

Nu aruncându-se în plăcere vor găsi oamenii soluția problemei sexuale. Pentru că plăcerea 
nu este decât jumătatea drumului şi, dacă vor rămâne acolo, puțin câte puţin ei se vor simţi legaţi, 
îşi vor pierde libertatea. Când a căzut prea multă umiditate pe aripile unui fluture, el nu mai poate 
zbura. Atunci iată, aceasta e plăcerea: prea multă umiditate! Când văd un om a cărui aripi nu mai 
pot să-l poarte (simbolic vorbind) nu am nevoie să-l întreb unde s-a băgat, ştiu că şi-a expus 
aripile la umiditate. Umiditatea, e foarte clar pentru mine, împiedică zborul.Şi pentru a le usca la 
lumină, trebuie mult timp. De aceea, atenţie, nu vă lăsaţi înşelaţi de plăcerea care vă va opri din 
drum... Mergeţi până la lumină! 

Dar înţelegeți-mă bine: eu n-am spus că bărbaţii şi femeile nu trebuie să-şi dăruie multă 
dragoste. Ei trebuie să-şi dăruie multă dragoste, dar o dragoste mai elevată, mai luminoasă. Adică 
în loc să se mulţumească de schimburile din planul fizic, a se excita, a se satisface şi apoi a sforăi, 
ei trebuie să fie conştienţi de importanța şi chiar de valoarea sacră a actului sexual. Dar nu, toți 
sunt grăbiţi, grăbiţi să se afunde în mlaştini, nu mai au timp de a reflecta. 

Priviţi cum se petrece aceasta în mod obişnuit: aceste gesturi atât de sacadate şi febrile, 
aceste priviri întunecate de senzualitate... Bărbatul vrea să xxx, să mănânce, să se dăstrăbăleze, şi 
în acest moment, femeia, care este atât de proastă, se simte fericită văzând în privirea bărbatului 
dorința de a o devora! Ea ar trebui mai repedă să fie speriată de ce o aşteaptă, pentru că această 
privire arată că bărbatul este gata să o devasteze, de a-i lua tot; dar ei îi place asta, ea nu cere 
decât aceasta. Şi chiar, dacă o priveşte cu respect şi minunare, cu o mare lumină şi o mare 
puritate, ea nu e atât de mulțumită: “De la acesta, gândeşte ea, nu te poți aştepta la nimic”, şi îl 
abandonează. Instinctiv, femeii îi place să se simtă ca un aluat în mâinile unui brutar, întoarsă, 
frământată, brutalizată, aceasta îi place, în timp ce respectul şi privirile celeste nu îi spun mare 
lucru. Există excepţii dar în general e atât de adevărat! 

Veţi spune: “Dar atunci, nu trebuie să avem plăcerea niciodată?” Ba da, dar trebuie să 
căutați o plăcere mai subtilă, mai spirituală. Acea plăcere pe care o înțelegem pentru moment 
sfârşeşte prin a se transforma în otravă şi amărăciune. Când decupăm o bucată de plumb, ea 
străluceşte câteva clipe şi apoi se închide la culoare. Iată cu ce se aseamănă plăcerea: cu plumbul. 
Pentru ca plăcerea voastră să rămână strălucitoare şi rezistentă ca aurul, trenuie să o înnobilaţi, 
adică a-i adăuga un alt element: gândul. Dar pentru aceasta, trebuie înlocuită ideea de plăcere prin 
ideea de muncă. 

Munca este atunci când omul decide să nu-şi mai irosească energiile în căutarea plăcerii, 
ci să le utilizeze pentru a face să funcţioneze alţi centri, sus, în creierul său... În loc de a lăsa să se 

se dezlănţuie în el toate turbioanele şi erupțiile vulcanice, să-şi păstreze luciditatea pentru a 
canaliza aceşti curenți şi a-i dirija, cu scopul de a trezi noi facultăţi care vor face din el un geniu, 
un Iniţiat, o divinitate. lată cum transformă căldura în lumină: înlocuind plăcerea prin muncă, şi 
din acest moment adevărata plăcere va începe să-l învăluie: o plăcere care nu depreciază, ci de 
data aceasta, ridică şi înnobilează. 

Desigur, mulți pretind că luciditatea omoară plăcerea. Nu, în realitate gândirea a fost dată 
omului pentru a trăi mai bine adevărata dragoste; fără ea, partea animalică, primitivă îşi va 
întinde asupra lui întreaga putere. Gândirea, inteligenţa prin intermediul gândirii trebuie să 
controleze, orienteze, sublimeze energiile. Dacă în dragoste păstraţi gândirea lucidă, dacă ea e 
trează şi supraveghează, controlează, dirijează forţele, evident că nu veţi simţi acea plăcere pe 
care mulți oameni o aşteaptă, adică animalică, grosieră, lipsită de nobleţe, de spiritualitate şi de 
altfel necontrolabilă, dar graţie gândurilor voastre, puteţi face o muncă spirituală, şi în loc să se 
transforme în plumb, această plăcere se va transforma în aur pur, în încântare, în extaz. 

Plăcerea este consecința unui act care e mai mult sau mai puţin în armonie cu alte 
substanţe, alte prezenţe. Deci, dacă un act e în armonie perfectă cu lumea divină, plăcerea care 
decurge este lărgită şi multiplicată până la infinit. Pentru moment, simţiţi o anumită plăcere, dar 
ea e atât de grosieră, inferioară, şi trebuie să plătiți aşa de scump încât nu merită efortul. Trebuie 
trăită plăcerea, da, dar o plăcere atât de lărgită şi subtilă încât vă revelează tot universul, care vă 
face luminoşi, frumoşi. expresivi, puternici şi utili!... O astfel de plăcere, da, merită osteneala, şi 
natura nu vă va priva de restul. 

lată, dragii mei frați şi surori, nu trebuie să vă opriți pe drum, trebuie să depăşiţi limita 
plăcerii, să încetaţi să stagnaţi la acest nivel prea de jos: trebuie să urcați, să răzbateți prin nori 
până la soare, la lumină. Nu rămâneţi sub nori: puneţi în toate acţiunile voastre un scop luminos. 
Orice aţi face, fie că mâncaţi, vă plimbaţi sau îmbrăţişaţi pe cineva, să aveți ca scop lumina. Nu 
faceți nimc doar pentru plăcerea voastră. Omenirea e în degringoladă chiar pentru că se lasă 
ghidată de plăcere. Îmi veţi spune: “Dar dacă nu vom mai avea plăcerea de a face diverse lucruri, 
aceata nu mai are nici un sens!” Ba da, pentru că toate merg împreună: dacă lumina şi căldura 
sunt acolo, adică inteligența şi dragostea, plăcerea va fi obligatoriu şi ea. Numai calitatea plăcerii 
se schimbă, natura sa, intensitatea sa. Deci, meditați, reflectaţi şi nu uitaţi niciodată că dragostea 
voastră trebuie să vă aducă până la lumină. 


Cap V PERICOLELE TANTRISMULUI 


Există o ştiinţă a sublimării forţei sexuale care se numeşte, în India şi Tibet, Tantra-Yoga. 
Ea cuprinde tot felul de metode şi eu v-am vorbit de una din ele pentru a vă face o idee asupra 
acestei ştiinţe. În timpul anilor, yoghinul studiază ce este dragostea, meditează, ține post, face 
exerciţii de respiraţie. Când e bine pregătit, i se găseşte o tânără femeie, şi ea instruită în aceste 
practici, şi începe să locuiască timp de patru luni în aceeaşi cameră cu ea: el se pune complet la 
dispoziţia ei, divinizând-o, crezând că ea e o manifestare a Mamei Divine; dar nu o atinge. Mai 
departe, ei încep să doarmă în acelaşi pat: timp de patru luni femeia se aşează în partea dreaptă a 
bărbatului, apoi patru luni în partea lui stângă, şi nici acum nu se ating. În fine, când au obţinut 
cea mai mare stăpânire de sine, încep să se îmbrățişeze şi chiar să fuzioneze, dar într-o aşa 
puritate că această fuzionare poate dura ore fără cea mai mică emisie din partea bărbatului. 

Evident, foarte puțini oameni pot avea o idee despre ceea ce reprezintă aceasta, pentru că 
în general, de îndată ce dorința sexuală se trezeşte ei se grăbesc să-i dea curs. După ştiinţa 
tantrică, irosirea acestei chintesenţe este moartea, în timp ce sublimarea ei este viaţa eternă. 
Astfel unii inițiați au obținut nemurirea; ei da, acestea nu sunt cuvinte, ei au devenit nemuritori. 

Pentru a putea fără pericol a se scufunda în amorul fizic şi a înfrunta instinctele, pasiunile, 
sexualitatea, oceanul plăcerilor trebuie să fii foarte tare, foarte pur. Cei care sunt capabili scot din 

aceste adâncimi perle preţioase, ca şi pescarii care plonjează în ocean pentru a aduce scoici 
perliere fără a rămâne prizonierii algelor şi fără a fi mâncaţi de rechini. Dar aceste experienţe nu 
sunt recomandate pentru toți. Trebuie să fii stăpânul acestei forțe formidabile pentru a îndrăzni să 
o înfrunți, şi eu nu vă sfătuiesc să începeţi să practicaţi acest fel de yoga, v-am expus numai 
câteva aspecte. 

Numai dacă ați mers foarte sus, în superconştiință, gustând acea dragoste care este 
chintesenţa lui Dumnezeu Însuşi, vi se permite totul fără pericol; în acel moment, nimic nu vă 
poate vătăma sau murdări, nu puteţi comite nici un păcat. Dar dacă nu aţi ajuns până acolo, staţi 
liniştiţi! Nu există decât foarte puţine ființe pe pământ care îşi pot permite să coboare în 
profunzimile naturii lor pentru a transforma totul, a sublima totul, a face totul luminos şi frumos. 
Şi aceasta este ceea ce numim “a alătura cele două extreme” adică sus şi Jos, superior şi inferior. 
Dar dacă, fără a fi ajuns până la lumea superioară întreprindeţi această coborâre, lumea inferioară 
vă va nimici, pentru că nu sunteţi nici protejat, nici înarmat şi nu posedaţi nici un aparat pentru a 
transforma materialele Infernului în perle, în aur sau în pietre preţioase. 

lată misterul răului şi a Infernului. Numai când ajungem pe culme putem înţelege sensul 
răului. Până acolo, răul e indescifrabil, incompresibil. Nu putem rezolva problema răului prin 
raţionament, prin studii, lecturi; problema răului este deasupra înţelegerii umane. În realitate, răul 
nu există. Răul este rău numai pentru cei slabi. Pentru cei care nu sunt pregătiți, care nu ştiu să se 
servească de el, răul există, e o realitate foarte puternică. Dar pentru fiii lui Dumnezeu, pentru 
marii Maeştri, răul, despre care religia creştină a vorbit atât de mult fără să-l înţeleagă, e o 
materie prețioasă, bogată pe care ei o exploatează şi de care se servesc pentru munca lor. 

Când eram în India, am întâlnit anumiţi yoghini ce se chemau siddhas. Aceştia sunt fiinţe 
pentru care nimic nu e murdar sau impur; ei se hrăneasc cu deşeuri, cu organe de animale, 
excremente de orice fel, pentru că au avut voinţa să transforme totul pentru a obţine puteri magice 
formidabile; şi chiar le obțin cu adevărat, am verificat. Numai că, după părerea mea, nu e necesar 
să utilizezi metode atât de barbare şi inestetice. 


Deci, în ceea ce priveşte tehnicile tantrice, eu nu sunt chiar de acord cu ele, mai ales când 
ele trebuie să fie practicate de Occidentali. Pentru a sublima forța sexuală Învăţământul 
Fraternităţii Albe Universale dă alte metode, şi când le veţi cunoaşte, veţi vedea că acest 
Învăţământ depăşeşte de departe toate tradiţiile creştine de puritate şi de castitate așa-zise, care 
sfârşesc prin a face din om un fel de eunuc, cum depăşeşte acele doctrine care, sub pretextul 
tantrismului, antrenează oamenii în tot felul de excese sexuale. În secolul trecut, a existat în 
Anglia un ocultist Aleister Crowley, care, vrând să facă experienţe asemănătoare cu cele a 
Tibetanilor, s-a afundat în magia neagră şi a sfârşit prin a aduce la nebunie pe anumite femei cu 
care îşi făcea experienţele. El avea puteri, desigur, dar la ce preț le-a obținut! 

De aceea nu vă sfătuiesc să vă aventurați în aceste experiențe, pentru că vă veţi lăsa 
penele şi fulgii. Pentru a practica tantrismul, trebuie să fii foarte exersat, foarte stăpân de sine, şi 
chiar şi atunci este extrem de riscant. Dacă sunteți cu adevărat decişi să vă sublimaţi forța 
sexuală, cea mai bună soluție este de a menţine o anumită distanță şi de a nu lua dragostea decât 
în doze homeopatice, adică a ajunge în relațiile voastre cu bărbaţii şi femeile să vă mulţumiţi cu o 
privire, cu un surâs, cu câteva cuvinte, cu o strângere de mână. Dacă doriţi să scurtaţi distanța, să 
vă apropiaţi, să fuzionaţi, e şi mai dificil: odată căzuţi în foc, nu veţi mai putea să vă controlați, 
nu veţi mai fi stăpâni pe energiile voastre, şi e inutil din acel moment să mai vorbim de tantrism! 


Cap VI IUBIȚI FĂRĂ A AȘTEPTA SĂ FIŢI IUBIȚI 


V.am spus, cunosc metodele Tantra-yoga, dar am mers mai departe. Eu nu găsesc necesar 
pentru a sublima forța sexuală şi a obţine o perfectă stăpânire de sine, de a face toate aceste 

experienţe descrise în operele tantrismului hindus sau tibetan. Există o altă Tantra-yoga care le 
depăşeşte şi căreia îi sunt partizan. 

Una din metodele acestui tantrism este de a învăţa să iubeşti fără să aştepţi să fii iubit, 
pentru că atunci, sunteți liberi şi puteţi face multe cu această libertate. Din nefericire oamenii nu 
țin deloc la libertate, ei nu o caută; din contră, ei caută să se înlănţuie, libertatea îi apasă, îi 
necăjeşte, nu ştiu ce să facă cu ea. În timp ce cu constrângerea, loviturile chiar, acolo cel puţin 
există de ce să te ocupi... Da, suferind, plângând... Numai marii Maeştri au rezolvat problema: ei 
nu se preocupă să ştie dacă sunt iubiți sau nu, ei fac ca şi soarele care trimite fără încetare 
dragostea sa tuturor creaturilor. Pe aceştia nu-i interesează să ştie pe cine va cădea această 
dragoste - pe nimeni sau pe toată lumea. Ceea ce-i interesează, este că această energie divină 
trece prin intermediul lor şi că se simt dilataţi, fermecaţi, inspirați, şi numai aceasta contează. 

Mulţi au venit să-mi prezinte această problemă: ei iubesc un bărbat sau o femeie care, 
într-un fel sau altul, s-a depărtat de drumul bun: trebuie să continue să iubească această persoană? 
Desigur, dragostea pe care o avem pentru o ființă produce tot timpul asupra lui anumite efecte 
benefice în regiunile subtile, şi a o iubi este deci un fel de a o ajuta. Dar pe de altă parte, e 
preferabil să nu consacri prea mult timp şi prea multe energii cuiva care nu merită. Singurul lucru 
important este de a iubi, şi dacă nu pe acel bărbat sau acea femeie, atunci alte persoane, lumea 
întreagă, pentru că sursa continuă să curgă. Spre cine curge ea, nu e important; ea nu trebuie să se 
oprească din curgere, asta e tot, dacă nu, nouă înşine ne facem rău: nu mai suntem inspirați, avem 
aripile tăiate. Pentru a iubi din nou nu trebuie să aşteptăm de a cădea asupra unei alte mutrițe 
atrăgătoare, dacă nu, aceasta este începutul sfârşitului! 

Dar pentru a înţelege ce am spus trebuie ştiut că adevărata dragoste este deasupra atracției 
sexuale şi chiar deasupra sentimentului. Adevărata dragoste este o stare de conştiinţă. Atracția e 
un fenomen care nu se poate produce relativ la toate creaturile, pentru că e o chestiune de 
lungime de undă, de vibrații, de fluide, ea depinde de elemente pur fizice. 

Sentimentul este deja superior atracției, pentru că poate fi inspirat de factori de ordin 
moral, intelectual, spiritual. Dar sentimentul este de asemenea variabil: o zi iubim, următoarea zi 
nu mai iubim. Mergeţi şi vedeţi dacă sentimentele oamenilor relativ la soţul lor, soţia lor, copiii 
lor, amanţii lor, amantele lor sau amicilor lor sunt stabile! În timp ce dragostea trăită ca o stare de 
conştiinţă este deasupra circumstanțelor şi persoanelor. Este starea unei ființe care s-a purificat 
într-atât, care şi-a dezvoltat într-atât voinţa că a reuşit să se ridice până la regiunile sublime ale 
dragostei divine, şi atunci orice ar face, mănâncă, se plimbă, munceşte, se întâlneşte cu alți 
oameni, simte această dragoste în el şi dispune de ea pentru a ajuta toate creaturile. 

Pentru a ajunge la aceată stare de conştiinţă trebuie să învăţaţi să vă stăpâniți, pentru ca 
nimic să nu se poate face în afara deciziei voastre, voinţei voastre. Vreţi să îmbrățişaţi o fată... ei 
bine da, puteţi să o faceți, dar numai când voi înşivă vă decideţi, şi nu aveţi dreptul de a vă decide 
înainte de a vă fi purificat în timpul a mulţi ani pentru a nu lăsa nici o urmă pe ea, dacă nu, lumea 
invizibilă vă va judeca şi vă va condamna. Nu aveţi dreptul să îmbrățişați pe cineva, de a avea 
schimburi fizice cu el (ea) decât dacă aţi ajuns la acest grad de elevare la care nu îi lăsați decât 
viață, lumină, elemente care trebuie să continue să acționeze asupra lui pentru binele său. 

În ziua când veţi ajunge să simțiți dragostea ca o stare de conştiinţă, dragostea voastră va 
fi de neschimbat. Dar e o idee încă atât de departe de voi! Umanitatea întreagă e încă variabilă: 
iubeşte, apoi nu mai iubeşte; şi e valabil nu numai pentru creaturi, ci şi pentru obiecte, ocupaţii. 
Stabilitatea nu e calitatea cea mai răspândită printre oameni. 

Şi chiar voi, care veniţi de exemplu la răsăritul soarelui: primele zile sunteți exaltați, 
minunați, dar după câtva timp totul devine automatic, v-aţi pierdut prima dragoste. Pentru a evita 
ca aceasta să se producă, trebuie să vă obişnuiţi să faceți totul aşa cum le-aţi face pentru prima 
dată: să mergeţi în fiecare dimineaţă la întâlnirea cu soarele ca şi cum ar fi prima oară... să vă 
vedeţi în fiecare zi soţul sau soţia ca şi cum ar fi prima oară, şi chiar după cincizeci de ani să vă 

simțiți minunați ca şi în prima zi. Veţi spune că nu este posibil. Ba da, este posibil, dacă ajungeţi 
să trăiţi dragostea ca stare de conştiinţă, e posibil, cu condiţia să nu simţiți dragostea ca un 
sentiment sau o atracţie, ci de a o trăi ca o stare de conştiinţă. 

Mulţi artişti au căutat voluntar să-şi multiplice experienţele amoroase pentru că şi-au dat 
seama că dragostea le întreținea inspirația. Din păcate acea dragoste senzuală, egoistă, 
capricioasă, care era sursa câtorva inspiraţii, e adevărat, era de asemenea cauza celor mai mari 
dezordini. Dragostea, e ca şi vinul: vă ameţeşte, dar beţia pe care mergeţi să o căutaţi în regiunile 
inferioare antrenează aceeaşi decădere fizică şi morală ca abuzul de alcool. Să ştii să iubeşti este 
cea mai mare victorie, pentru că dragostea adevărată nu vă poate niciodată distruge, ci din contră. 

Înţelegeţi de acum înainte că singurul remediu pentru problemele de dragoste este chiar 
dragostea. Mulţi au venit la mine pentru a se plânge de anumite indispoziţii, de anumite 
dezechilibre, şi le-am spus: “De ce v-aţi oprit să iubiți? Aceste neplăceri sunt din cauză că ați 
comprimat dragostea în voi; atunci ea s-a refulat şi a devastat totul. Dragostea e un torent 
formidabil, dar voi nu o ştiaţi, nu aţi fost luminaţi şi asta v-a adus toate barierele. Dacă vreți să vă 
salvați de aceste suferințe trebuie să iubiți, să iubiți zi şi noapte, să iubiţi toate creaturile... nu vă 
va mai rămâne timp pentru a suferi, veţi fi atât de ocupați! În timp ce acum, cu cât vă închideți 
mai mult, cu cât sunteţi mai avar de dragoste, cu atât lucrurile se complică. Fiţi generoşi şi veţi fi 
salvați; dați dragostea voastră tuturor creaturilor. Eu asta fac, am găsit secretul. Evident, eu trec 
drept un naiv şi toată lumea spune: “Oh, săracul, cu inima lui...” Dar tocmai, cu inima mea am 
găsit secretul pe care voi, cu intelectul vostru formidabil dezvoltat, încă nu l-aţi găsit.” 

Trebuie să vă minunaţi şi să mulțumiți în fiecare zi Cerului pentru că există pe pământ 
milioane de femei drăguțe pe care nu aţi avut încă fericirea de a le cunoaşte şi de a le contempla, 
şi milioane de bărbaţi inteligenţi şi puternici pe care nu aţi avut încă ocazia să-i întâlniți! Trebuie 
să vă gândiţi la aceasta şi să vă bucuraţi... Să vă bucurați nu de existenţa lor ci de ideea că într-o 
zi îi veţi putea vedea, cunoaşte, vorbi, admira. Sunteţi miraţi, nu sunteţi obişnuiţi să vă bucurați 
pentru idei asemănătoare?... E adevărat, e un mod de a gândi destul de neobişnuit, dar atât de 
eficace! Acceptaţi-l şi veţi vedea rezultatele. 

Veţi spune: “Da, dar ceea ce ne predicaţi aici este contra tuturor regulilor moralei. Dacă 
toți bărbaţii vor iubi toate femeile şi invers, nu va mai exista familia.” Ba da, va exista o familie 
mare, asta-i tot. Este oare atât de rău?... Înţelegeți-mă bine, cînd spun că bărbaţii trebuie să 
iubească toate femeile şi femeile să iubească toți bărbaţii, aceasta nu înseamnă că ei trebuie să-şi 
multiplice experienţele şi că soţul trebuie să-i fie infidel soţiei şi soția soțului. Nu, ei trebuie să fie 
fideli unul altuia, dar trebuie să ştie de asemenea că un singur bărbat, o singură femeie nu va 
putea niciodată să vă dea totul, şi că voi înşivă nu veți putea niciodată da totul soţului sau soției 
voastre. De aceea trebuie să trăiţi împreună, lucra împreună, dar iubind lumea întreagă, surâzând 
lumii întregi şi lăsând şi pe altul liber să o facă. Da, doi oameni trebuie să se iubească, să fie 
împreună, să nu se despartă, dar trebuie să-şi lărgească concepția despre dragoste. Astfel soţii şi 
soțiile vor învăţa să trăiască bucurii mai subtile. 

Dragostea va rămâne o problemă etern pusă umanității. Singura variație va rămâne în 
felul de a o înţelege şi de a o manifesta. În viitor, fiecare fiinţă umană va învăţa să iubească toate 
femeile, toți bărbaţii, imensitatea, să-şi umple inima şi sufletul de această splendoare a Cerului: 
nu va mai fi loc în dragostea sa pentru nici un element egoist, personal şi limitat. 


Cap VII DRAGOSTEA RĂSPÂNDITĂ PESTE TOT ÎN UNIVERS 


Dacă veți întreba un bărbat ce îi place la o anumită femeie, el vă va răspunde că-i plac 
sânii, picioarele, gura, părul, ochii...săi. Da, natura foloseşte aceste forme atrăgătoare, apetisante 
într-un scop determinat; cum ea vrea să evite dispariția speciei umane, ea a creat deci aceste 
picioare drăguțe şi acest păr frumos, pentru a-i determina pe bărbați şi femei să populeze 

pământul. Dar formele nu sunt decât aparenţe; şi îndrăgostiţi nu ştiu foarte bine că în realitate, 
ceea ce îi atrage este ceva misterios ce se află deasupra formelor: o emanaţie, un fluid; şi dacă nu 
mai există această emanație sau acest fluid, ei nu se mai simt atraşi. De ce adesea nu suntem 
atraşi de femei mai drăguţe şi mai bine făcute? Le admirăm, dar nu le căutăm, nu ne îndrăgostim 
de ele. În timp ce alte fete care nu sunt aşa de drăguţe nici aşa bine făcute produc un efect 
extraordinar. 

Aceasta dovedeşte că atracţia nu depinde numai de formă, frumuseţe, simetria corpului, ci 
şi de un element spiritual, magic. De aceea oamenii spun că e un fenomen inexplicabil. Ba este 
explicabil, dar pentru acei care ştiu. Şi acum, această vibraţie, acest fluid care vă face fericit, care 
vă dă plenitudinea, de ce nu putem să-l găsim la un bărbat sau la o femeie ? Nu, putem să 
mergem să le căutăm în regiunile de unde a venit. Pentru el vine din altă parte, nu persoana l-a 
fabricat, el vine dintr-o sursă, de la un Creator care îl distribuie. Şi chiar, e păcat ca majoritatea 
timpului să ocoleşti această sursă inepuizabilă şi să mergi să îl cauţi la bărbaţi şi femei unde nu 
poți găsi decât câteva particule. 

Da, căutăm de fapt dragostea, nu un bărbat sau o femeie. Proba, este că un bărbat îşi 
abandonează femeia (sau o femeie pe soțul ei) pentru că a găsit dragostea în altă parte, la o altă 
femeie. Nu căuta deci femeia, ci dragostea. Şi dacă nu îl găseşte încă la această femeie, el va 
merge să o caute pe o a treia... a patra... Dragostea e cea care contează, nu femeia, nici bărbatul, 
dacă nu, ei nu s-ar despărți niciodată. 

În realitate, dragostea există peste tot în univers. Este un element, o energie care este 
distribuită în cosmosul întreg şi pe care oamenii pot să o primească prin piele, ochi, urechi, 
creier... Dragostea este peste tot, şi aceasta o plantă m-a învăţat, pentru că, v-am mai spus, eu mă 
instruiesc de la pietre, plante, insecte, păsări... Într-o zi, la Nice, am văzut o plantă care trăia 
suspendată în aer; îşi trăgea apa şi hrana din atmosferă. Am privit-o lung, şi ea mi-a spus: “Din 
moment ce am reuşit să găsesc un element care îmi e indispensabil - dragostea - în aer, de ce să 
mă afund în pământ, cum fac suratele mele? Eu am găsit un secret: extrag toate elementele 
subzistenței mele din aer.” Atunci, am meditat asupra acestei plante şi am înțeles că oamenii sunt 
şi ei astfel construiți pentru a putea să extragă dragostea din atmosferă şi din soare. Dar pentru 
aceasta ei trebuie să înveţe să-şi dezvolte centrii săi superiori care în India se numesc chakre. 

Dragostea e o energie, un fluid, o chintesenţă care există peste tot în univers: în oceane, în 
râuri, pe munţi, roci, iarbă, flori, arbori, pământ, şi mai ales în soare. Dragostea este o energie 
cosmică de o abundență şi de o diversitate nemaivăzută. Dumnezeu, care e atât de generos, nu a 
decis niciodată ca oamenii să nu o poată găsi decât în anumite locuri ale corpului bărbatului sau 
femeii. Altfel ar fi fost o avariţie din partea lui. Dumnezeu este şi mai generos, şi mai larg, El a 
distribuit dragostea în toată natura. Ignoranţii, care o caută numai în bărbaţi şi femei nu o găsesc 
tot timpul, în timp ce Iniţiaţii, care o caută în spaţiu, o găsesc întotdeauna. Dar de milioane de ani 
oamenii s-au obişnuit să considere lucrurile altfel, şi nu por să creadă că e posibil de a trăi şi de a 
iubi fără să ai înfipte rădăcinile în sol. 

Voi căutaţi dragostea, bun, dar o căutaţi tot timpul acolo unde o caută lumea întreagă, în 
aceste locuri cunoscute, ereditare, fantastice - par ele, şi iată că nu este acolo plenitudinea. Poate 
există puţin, da, dar câteva particole nu sunt suficiente pentru a hrăni şi a dezaltera cu adevărat pe 
cei care ar vrea să bea un ocean întreg. Atunci, aceşti însetaţi trebuie să caute în continuare în altă 
parte. 

De ce să aştepţi să găseşti un bărbat sau o femeie pentru a simţi dragostea? lată de unde se 
nasc limitările, nefericirile, dificultățile, dependența. Adevărații mari Maeştrii, ei înşişi, nu au 
putut să trăiască fără dragoste, dar ei o căutau, o găseau şi o luau din spațiu, şi apoi o distribuiau 
peste tot în jurul lor. Ei sunt fără încetare înconjurați de dragoste, ei respiră dragoste, ei mănâncă 
dragoste, ei contemplă dragoste, ei se gândesc la dragoste fără încetare.De aceea nu au nevoie să 
aştepte să le-o dea o femeie: ei o au deja, este acolo, ei sunt plini, e formidabil! Atunci, de ce să o 

caute în altă parte? Pentru ce să distrugă aceste senzaţii de plenitudine pentru a-şi pune jar pe 
cap? 

Eu nu sunt împotriva dragostei, din contră, eu spun numai că trebuie să învățați să o găsiți 
peste tot, pentru că dragostea este peste tot. Ca şi roua. Ce este roua? Este apă evaporată în 
atmosferă şi care nu devine vizibilă până când nu se condensează dimineaţa pe plante. Ei da, iată, 
roua nu e altceva decât un fel de dragoste condensată... Şi razele soarelui? Un fel de dragoste 
proiectată... Totul este dragoste în natură! 

Sursa, adevărata sursă a dragostei, este Dumnezeu. Dar nu există mai aproape de noi o 
minunată imagine a sursei divine? Ba da, soarele, care e de asemenea o sursă atât de imensă şi 
generoasă! Priviţi, toată creaţia beneficiază de prezenţa sa, pentru că el este cel care, prin 
dragostea lui infuzează viaţă în ierburi, plante, arbori... Vegetalele sunt continuu expuse luminii 
sale şi din ele primim noi, mai departe, viaţa. De aceea discipolul care doreşte să cunoască ceea 
ce este adevărata viață, adevărata dragoste divină, trebuie să meargă direct spre sursă, spre soare, 
şi privindu-l, meditând la el, iubindu-l, făcând că să penetreze din ce în ce mai mult în el însuşi, 
ca un fruct expus la soare el primeşte particulele sale de vitalitate pe care le poate distribui mai 
departe celorlalți pentru a le da viaţă şi a-i lumina. Aceasta este dragostea adevărată, şi nu numai 
de a îmbrăţişa bărbaţi şi femei şi de a te culca cu ei (ele). 

Pentru moment soarele nu vă spune nimic, dar veţi vedea, după ce veți fi vărsat multe 
lacrimi şi după ce aţi pierdut pre mulți fulgi şi pene, veți începe în fine să căutaţi această dragoste 
a soarelui, pentru că el, cel puţin, nu vă face să suferiți, şi nu vă ia nimic, din contră, el vă dă! Dar 
eu ştiu de ce bărbații şi femeile nu caută dragostea în soare: pentru că nu suferă după el, iar ei au 
nevoie de a suferi. Da! Atunci, pentru a găsi aceste suferințe, ei merg să le caute la bărbaţi sau 
femei. Aici, cel puţin, e sigur că o vor găsi, şi de asemenea şi complicațiile şi plictiseala... Toate 
acestea în soare nu există... Doar dacă sunteţi fără pălărie, în acel moment, păzea la insolație! 


Acum, înțelegeți-mă bine, prin ceea ce v-am spus nu condamn raporturile sexuale. Rolul 
meu este mai dificil decât vă închipuiţi. Eu sunt un instructor, un ghid spiritual, şi dacă expun 
această problemă aşa cum o fac, aceasta este pentru acei care sunt capabili să meargă mai departe 
în înțelegerea dragostei. Iar ceilalți, să facă ce pot. 

Când văd pe cineva care e construit ca un mastodont nu îi spun să trăiască ca un ascet; nu 
sunt fanatic. Eu ştiu că problema dragostei şi sexualității trebuie rezolvată de fiecare după natura 
sa. Deci, pe cei care au posibilități de a se perfecționa trebuie să-i ajut, să le dau metode, dacă nu, 
ei se vor rătăci şi e păcat. Câţi oameni am văzut căutând ceva fără a şti ei înşişi ce caută, şi cum 
nimeni nu era capabil să-i lumineze, ei sfârşeau prin a se rătăci. 

Dar cei ce sunt căsătoriți au datorii, soţul soției, şi soţia soţului. Eu spun că asupra acestei 
probleme a raporturilor sexuale, cuplurile trebuie să ia deciziile împreună: nu separat, ci 
împreună. Din păcate lucrurile nu se întâmplă aşa. Ori femeia este nefericită pentru că soţul ei 
decide brusc să trăiască ca un ascet şi o priveşte ca încarnarea diavolului, ori soțul suferă pentru 
că soția sa face pe sfânta de neatins. E preferabil ca, ambii soți să poată spiritualiza, sublima 
dragostea lor, dar cu consimțământul ambilor. 

Cum aceste lucruri se înțeleg foarte greu, nu ştim cum să procedăm. Mai întâi, repet, 
trebuie ca cei doi, soțul şi soția, să fie de acord; mai departe, ei trebuie să meargă progresiv, să nu 
înceteze toată relația brusc, dintr-o singură lovitură, pentru că vor cădea bolnavi. Imaginaţi-vă pe 
cineva care fumează patru pachete de țigări pe zi: dacă se opreşte brusc din fumat, el va suferi şi 
asta va fi infernal. Dar dacă se lasă progresiv, organismul său se va adapta, şi într-o zi el va putea 
chiar să se oprească complet din fumat fără a suferi. Ei da, pentru orice trebuie să ştim cum să 
procedăm. 

Evident, nu sunt aşa de naiv să cred că ce am spus se adresează întregii lumi. La milioane 
şi milioane de bărbaţi, dacă sunt doi sau trei care sunt pregătiți pentru a înţelege cu adevărat ce 

este dragostea şi să o trăiască. Vedeţi, e realitatea, trista realitate. Dar aceasta nu e un motiv 
pentru a nu-i clarifica pe aceşti doi sau trei pentru a prinde curaj, încredere şi forță, în loc de a se 
înşela, a ezita şi de a se întoarce înapoi pentru a te alătura mulțimii celor care sunt slabi, primitivi 
şi senzuali. Sunt obligat de a vorbi nu pentru lumea întreagă, ci pentru unii care caută drumuri 
noi. 


Cap VII DRAGOSTEA SPIRITUALĂ, UN MOD SUPERIOR DE A SE HRĂNI 


De ce se caută femeile şi bărbații? Foamea este cea care îi împinge. Le e foame şi vor să 
mănânce. Întradevăr, dragostea e o formă de hrană, o băutură; e comparabilă pâinii, apei, 
vinului... A iubi este exact ca şi cum a se hrăni: sunt aceleaşi legi, aceleaşi procese. De aceea v- 
am tot spus, dacă nu aţi înţeles procesul nutriției, nu-l veți înțelege nici pe cel al dragostei. Cât 
timp veți considera că trebuie să mâncaţi numai pentru a hrăni corpul vostru fizic, pentru că vă e 
foame sau că vă place să mâncaţi, fără a face nici o muncă pentru a capta particolele eterice ale 
hranei, nu veți fi capabili să captaţi aceste particole eterice ale bărbaților şi femeilor despre care 
vă vorbesc; veți fi obligați să faceți cu ei schimburi grosiere: veți fi obligați să vă hrăniți ca o 
omidă în loc să vă hrăniţi ca un fluture. Da, priviţi lecţia pe care ne-o dă natura prin metamorfoza 
omizii în fluture. 

Omida este urâtă, umflată, se deplasează cu greu şi nimeni nu doreşte să o vadă. Ca 
fiecare creatură, bineînţeles, ea are nevoie de hrană, şi iată că are un mare apetit pentru frunze! Ei 
nu-i plac nici florile nici fructele, ci frunzele care sunt indispensabile arborelui, pentru că ele 
transformă lumina soarelui. Deci, mâncând frunzele, omida aduce prejudicii arborelui care nu 
mai poate produce nici flori nici fructe, şi de aceea oamenii fac totul pentru a o distruge, pe 
câmpuri şi în grădini. lată, deci, viața unei omide... 

Dar într-o zi, nu se ştie de ce, omida începe să-şi dea seama că această viață nu e atât de 
grozavă. Ea vede trecând pe cer fluturi atât de frumoşi, colorați, uşori, față de care ea se simte 
urâtă şi dezgustătoare; ea înţelege de asemenea că e dăunătoare şi că acesta e motivul pentru care 
oamenii vor să o distrugă. Atunci, se decide să se schimbe, să devină ceva bun şi intră în 
meditație... Ea începe să-şi pregătească un adăpost, pentru că are nevoie să fie liniştită, şi pentru 
aceasta ea secretă un lichid care, solidificându-se, devine un fir rezistent... şi iată mătasea! 
Mătasea e un produs al omidei, şi dacă este aşa prețioasă, este pentru că a fost pregătită într-o 
stare meditativă şi spirituală!... În tot cazul, veşmintele de mătase sunt o bună protecţie împotriva 
fluidelor rele, ca şi veşmintele de in. 

Deci, omida intră într-o meditație profundă... atât de profundă că adoarme. Şi iată că în 
subconştientul ei - pentru că ea are de asemenea un subconştient - toate forțele şi energiile încep 
să lucreze asupra acestei imagini care a impresionat-o atât de mult, imaginea fluturelui. Îentru că 
adevăratele transformări nu sunt niciodată realizate de gândire, în conştient, ci prin forţele 
subconştientului; de aceea când vreți să obţineţi realizarea unei dorinţe trebuie să ştiţi cum să 
coborâți în subconştientul vostru pentru a depune imaginea pe care doriţi să o realizaţi, dacă nu, 
nu se ştie cât timp va trebui pentru această realizare. Numai forțele subconştientului au o foarte 
mare putere asupra materiei. 

lată că după câtva timp, din coconul unde s-a închis omida iese un fluture! Trebuie să 
descifrăm tocmai acest fenomen pentru a înțelege ce ne învață Inteligența cosmică prin această 
metamorfoză din omidă în fluture. Până la o anumită vârstă, şi aceasta poate să dureze sute de 
încarnări, omul este ca o omidă care are nevoie să mănânce frunze: îşi satisface apetitul în 
defavoarea altora, îi murdăreşte, îi sfâşie. Dar în ziua în care, dezgustat de el însuşi, decide să se 
schimbe pentru a deveni mai bun, începe să se concentreze, să mediteze şi mai ales să-şi 
pregătească un cocon pentru a se proteja... şi acest cocon este aura. Discipolul care 
conştientizează puterea aurei şi lucrează asupra ei se transformă în fluture, adică în Iniţiat. El 


23 


încetează să mai “mănânce” fiinţe, aşa cum omida încetează să mai mănânce frunze, şi începe să 
se hrănească cu nectar şi polen, adică cu emanațiile lor subtile. Vedeţi, să fii un om obişnuit sau 
un Iniţiat corespunde la un fel diferit de a se hrăni. 

Evident, pentru multe “omizi”, această metamorfoză nu este încă posibilă. Ele vă vor 
spune că lucrurile trebuie să rămână aşa, că natura le face aşa de miliarde de ani. Ele nu ştiu că ar 
putea deveni fluturi, ființe înnaripate, că s-ar putea hrăni cu elementele cele mai pure. 
Bineînţeles, va trebui să ne hrănim etern, dar există hrană şi hrană, şi diverse feluri de a ne hrăni. 
În loc de a face cu creaturile schimburi grosolane, inestetice, dezgustătoare chiar, putem face 
schimburi subtile, ca şi fluturele, fără a murdări sau a distruge nimic: să ne dăruim reciproc multă 
iubire, dar fără a cobori, fără a mânca frunzele. 

Câţi tineri băieți şi fete vin să mi se destăinuie că după anumite experienţe pe care le-au 
făcut, nu mai este ca înainte, se simt îngreunați, trăiesc greu... Atunci iată ce le spun: “Nu vă 
mirați, dar starea voastră interioară este exact a unuia care a mers pe mai multe drumuri: v-aţi 
atins şi v-aţi murdărit veşmintele eterice, astrale, mentale.” Da, aceste experiențe au lăsat în 
subconştientul lor amprente, invizibile desigur, dar reale, şi când vor să facă un efort în plan 
spiritual, ei se simt împiedicaţi, supraîncărcaţi, reţinuţi în spate. Înainte ei se simțeau uşori, 
dilatați, fericiți, aveau încredere în ei înşişi, în timp ce acum sunt un pic chirciți şi ruşinaţi. Şi toţi 
spun: “Nu ştiam că va fi aşa. Dacă aş fi ştiut!” 

Ei da, în lumea întreagă băieţii şi fetele nu ştiu ce-i aşteaptă dacă se lansează în anumite 
experiențe. Dar nici nu-i interesează să ştie. Ei vor numai plăceri, să guste senzații, să fie fericiți, 
cum se zice; şi iată că nu-i aşteaptă tot timpul fericirea, ci ruşinea, regretul, ceva apăsător, obscur. 
Şi aceasta este una din cele mai mari tristeţi ale omenirii: ignoranţa în care trăieşte tineretul. 
Apoi, când aceşti tineri vin aici în Fraternitate, ei înțeleg că trebuie să cunoască unele adevăruri, 
că trebuie să respecte unele legi, şi se decid să nu mai trăiască ca înainte. Da, dar cum să elimine 
urmele a ceea ce au trăit? Trebuie ca în fiecare zi să se spele, să se purifice, să lucreze cu lumina, 
să se roage, să mediteze, să se lege de Cer. După un anumit timp, nu prea repede, ei încep să vadă 
totul mai clar şi încep să avanseze. 

Cu cât tineretul acceptă să fie luminat, instruit şi bine povăţuit de Iniţiaţi, cu atât nu se 
grăbesc să se arunce în experiențe inutile şi periculoase! Iar apoi, Cerul le va trimite tuturor 
băieţilor şi fetelor pe aceea sau acela care le convine. În orice caz, nimeni nu mă acuză că duc 
tineretul în eroare! Priviţi în ce stare se află toți aceşti băieţi şi aceste fete care au făcut atâtea 
experienţe premature! Ei ar vrea să fie veseli şi voioşi, dar se prefac numai. Simţim că nu mai au 
aceeaşi inspirație, că ceva s-a spart în ei. Ar fi trebuit să o ştie: cine provoacă în sine erupții 
vulcanice, nu rămâne fără consecințe. În unele părţi ale structurii fizice a ființei se produc 
explozii, rupturi, cheltuieli formidabile a unei chintesenţe de valoare inestimabilă. 

Veţi spune: “Dar nu trebuie să ne bucurăm, nu trebuie să avem nici o plăcere?” Ba da, dar 
trebuie să ştiţi când şi în ce fel. Totul poate deveni minunat şi magnific când ştiţi cum să 
înțelegeți şi cum să acționați. De câte ori v-am spus: forța sexuală e o energie pe care putem să o 
comparăm cu petrolul. Ignoranţii şi neîndemânaticii sunt arşi - această forță le arde chintesenţa - 
în timp ce acei care ştiu să o utilizeze, Iniţiaţii, zboară în spaţiu. Vedeţi, idioţii sunt arşi şi 
inteligenţii zboară în spațiu! Nici o imagine nu rezumă aşa de bine această problemă a forței 
sexuale. Atunci de ce să nu zburăm în spaţiu până la stele şi să cunoaştem totul, în loc să fim tot 
timpul arşi? 

Nu am negat niciodată că sunt lucruri bune în dragostea fizică. De vreme ce Inteligența 
cosmică a făcut lucrurile aşa, eu nu o voi critica. Nu, dar Inteligența cosmică a prevăzut de 
asemenea o evoluţie pentru umanitate în toate domeniile. Oamenii din epoca noastră sunt din ce 
în ce mai indignați împotriva unor anumite manifestații de violență şi de cruzime care erau 
considerate normale acum câteva secole; acum sunt declarate nedemne de om. Atunci, de ce să 
nu existe şi o evoluţie în domeniul dragostei? 

Pentru cei ce ştiu să citească, această evoluție este înscrisă într-o pagină a marii cărți a 
naturii vii: în povestea omizii Şi fluturelui. Şi nu este singurul exemplu. Studiaţi şi viaţa albinelor. 
S-a scris mult despre albine, despre organizarea societăţii lor, despre moravurile lor, dar despre ce 
reprezintă din punct de vedere simbolic, nu se cunoaşte mare lucru. Albinele culeg nectarul şi 
polenul florilor din care ele prepară o hrană delectabilă, mierea. Simbolic, această muncă este cea 
a Iniţiaţilor sau a discipolilor avansați care iau de la ființele umane pe care le frecventează 
elementele cele mai pure, mai subtile pentru a face o miere care va hrăni îngerii. La fel cum 
albina nu mănâncă flori, Iniţiatul, în loc să mănânce oameni, cum fac majoritatea oamenilor, nu ia 
de la ei decât ce este mai spiritual. Graţie cunoştinţelor sale alchimice, el prepară în inima sa, în 
sufletul său, o chintesenţă, o hrană, un parfum delicios pe care îngerii vin să le culeagă. 

lată ce reprezintă albina: un Iniţiat. În fiecare suflet uman, chiar şi în cele criminale, 
Iniţiatul găseşte elemente divine, şi din toate aceste chintesenţe produce mierea spirituală. O 
fiinţă care ştie să transforme, să sublimeze, să ilumineze totul, prepară mierea. E o albină, stupul 
e în el, el face mierea din elementele cele mai pure, cele mai subtile care se degajă din el: 
emanaţiile sale. 

Toate ființele umane sunt chemate să extragă această chintesență pentru a o transforma în 
interiorul lor. Trebuie să înveţe să o facă, şi pentru aceasta trebuie să lucreze cu intelectul, inima 
ŞI voinţa, pentru că cu aceste trei elemente putem realiza orice în alambicul interior. Iată 
adevărata alchimie. Marii Iniţiaţi, care sunt adevăraţi alchimişti, nu învățau decât aceasta: cum să 
devii ca o albină, cum să extragi ceea ceea ce e mai bun din tot ce se găseşte în natură şi mai ales 
în ființele umane; ei îi privesc, ei le vorbesc, fiecare ființă umană este o floare pentru ei. Da, e 
minunat, şi această filozofie este scrisă în natură. Acolo au descoperit-o Iniţiaţii. 

Bucuria, adevărata bucurie nu se găseşte în relaţiile fizice. Priviţi, de exemplu, doi 
îndrăgostiți la început: ei nu s-au îmbrățișat încă, dar ce bucurie, ce inspiraţie trăiesc! Ei se scoală 
şi se culcă numai cu gândul că celălalt există, că îl va întâlni, că îi va vorbi, ei devin poeți. Ei îşi 
scriu un pic, îşi dau petale de trandafiri care sunt ca nişte talismane pentru ei... Dar când încep să 
se îmbrăţişeze, să se culce împreună, s-a terminat cu toate aceste subtilități, nu se mai bucură aşa 
ca înainte, nu se mai gândesc unul la altul ca înainte, şi iată că apar dificultățile, reglările de 
conturi. Înainte, erau în paradis. Atunci de ce nu au prelungit această fericire mai mult? 

Eu ştiu ce îmi veți spune: că nu putem la nesfârşit să ne hrănim în doze homeopatice cu 
surâsuri, cu cuvinte, că avem nevoie de ceva mai substanţial. Bun, dar mai departe să nu fiți 
supăraţi şi să nu faceţi reproşuri nimănui: mâncaţi ciorba pe care v-aţi preparat-o, asta e tot. De 
vreme ce nu vreţi să trăiţi în lumină şi poezie, de vreme ce vă trebuie ceva mai substanţial, eu nu 
sunt contra, dar vă avertizez de ce vă aşteaptă. 

Eu nu forţez pe nimeni, mă mulțumesc să explic. Învățătura mea e ca o masă pe care am 
pus tot ce există ca fructe, legume, peşte, brânză... Toate alimentele pământului sunt aici, dar 
aceasta nu înseamnă că fiecare trebuie să mănânce din toate. Da, sunt obligat să vă prezint toate 
adevărurile, toate metodele, toate soluțiile, dar fiecare trebuie să aleagă ce îi convine stomacului 
său. 


Cap IX UN TRANSFORMATOR AL ENERGIEI SEXUALE: IDEALUL ÎNALT 


Am fost des întrebat des dacă e preferabil să trăieşti în castitate sau, din contră, de a avea 
relaţii sexuale. În realitate, nu aşa trebuia pusă întrebarea; e imposibil de a spune într-un fel 
general ce este bun şi ce este rău... Totul depinde de persoană. A trăi în castitate, în abstinenţă, 
poate să dea rezultate foarte proaste, dar de asemenea rezultate foarte bune. Abstinenţa poate să-i 
facă pe unii isterici, nervoşi, bolnavi şi pe alții puternici, echilibrați, şi să le priască. A da frâu 
liber instinctului sexual le poate face bine la unii şi le poate face rău la alţii. Nu trebuie să clasăm 

lucrurile spunând: “Acesta e bun... acesta e rău.” Binele şi răul depind de un alt factor: cum 
utilizăm forțele, cum le dirijăm. Nimic nu este nici bun nici rău, dar devine bun sau rău. 

Problema este de a şti de la început care e idealul vostru, ce vreți să deveniți. Dacă vreți să 
faceţi mari descoperiri în lumea spirituală, evident, sunteți obligați să micşoraţi numărul anumitor 
plăceri sau chiar de a renunța complet învățând să vă sublimaţi forţa sexuală. Dar dacă nu aveți 
acest înalt ideal, e o prostie a te reține, a fi cast, a fi virgin, şi chiar puteţi să vă îmbolnăviţi pentru 
că eforturile voastre nu servesc la nimic. Nu e înţelept ca în acest domeniu să dai aceleaşi sfaturi 
şi aceleaşi reguli la toți. 

Vine cineva să mă vadă şi îmi spune: “Maestre, nu cred că e bine pentru mine să mă 
căsătoresc şi să am copii pentru că vreau să merg pe calea spiritualității.” Şi când mă uit la 
constituția sa, structura sa, îi răspund: “Nu, e mai bine pentru d-voastră să vă căsătoriți, altfel va 
fi înspăimântător, veți fi nefericit şi toți ceilalți vor fi indispuşi.” Şi altul care vrea să se 
căsătorească, se întâmplă câteodată să-i spun: “Căsătoriți-vă dacă vreți, dar trebuie să ştiţi că nu 
sunteți construit pentru căsătorie şi că veți suferi.” Mulţi băieți şi fete nu se cunosc şi nu ştiu ce 
trebuie să facă. Fiecare vine pe pământ cu un program de îndeplinit. Nu este el cel care poate să 
decidă asupra tendinţelor şi instinctelor sale. 

Explicaţi, de exemplu, unei pisici că trebuie să devină vegetariană şi că nu mai trebuie să 
mai prindă şoareci, ea vă va asculta şi va face: “Miau” adică: de acord, am înțeles, e o 
promisiune. Dar în timp ce îi predicați, iată că aude un mic zgomot: e un şoarece care chițăie... 
Imediat pisică vă părăseşte, dar fără nici o remuşcare, pentru a se arunca asupra şoarecelui. Poate 
v-a ascultat atenționarea, poate v-a făcut o promisiune... Acum, revine, lingându-se pe bot, şi mai 
spune: “Miau”, adică: e peste puterile mele (da, traducere literară!) nu pot să-mi schimb natura de 
pisică de la o zi la alta. Deci, cât sunt încă pisică, voi mânca şoareci. 

Acum, acestea nu înseamnă că nu trebuie să faceţi eforturi pentru a sublima forța sexuală. 
Numai că, v-am explicat deja, nu veţi putea lupta contra ei; dacă încercați, ea vă va zdrobi. Deci, 
iată cum trebuie să faceți: trebuie să aveţi un asociat foarte puternic căruia să-i trimiteţi această 
forță, şi el, grație ştiinţei sale alchimice, reuşeşte să o transforme în sănătate, frumuseţe, în 
lumină, în dragoste divină. Acest asociat este un înalt ideal, o idee fundamentală cu care trăiţi, pe 
care o nutriți, care vă hrăneşte şi ea va transforma această energie, nu voi. De aceea, cel care nu 
are un ideal spiritual nu va reuşi niciodată, şi aceluia nu putem să-i dăm decât acest sfat: găseşte 
repede pe cineva şi căsătoreşte-te, dacă nu, vei fi un pericol public, vei plictisi pe toată lumea. 

Vedeţi, nu vă îndrum în aventuri incerte, ci vă prezint foarte clar problema. Dacă nu aveţi 
dorinţa de a deveni o fiinţă magnifică, un conductor al luminii, un binefăcător al umanității, 
niciodată nu veţi ajunge să sugrumaţi această forță; atunci, da-ți-i o finalitate, căsătoriți-vă, faceţi 
copii. Dar dacă aveți acest înalt ideal, ar fi păcat să abandonaţi Cerul pentru a satisface un soţ sau 
o soţie pe care, de altfel, nu o veţi satisface niciodată, orice veți face. Din contră, merită să faceți 
efortul de a lucra pentru un ideal înalt, pentru că aceste energii îl vor alimenta, îl vor hrăni şi îl 
vor întări. Da, dacă la un moment dat veţi simţi un impuls sexual vă veți concentra asupra acestui 
ideal, iar această energie va urca până la creier pentru a-l alimenta şi, câteva minute mai târziu 
veţi fi liber, veţi avea victoria. 

De câte ori v-am vorbit de importanţa faptului de a avea un înalt ideal! Ei bine, iată astăzi 
încă o aplicaţie neaşteptată în domeniul sexual. Faceţi să conveargă toate energiile spre o idee 
sublimă şi nu numai spre plăcere: ele vă vor servi şi vor contribui la realizarea acestei idei. De 
când vă vorbesc de înaltul ideal nu aţi înţeles ce puternic transformator de energii reprezintă. 
Numai că, problema este de a şti cum putem avea un înalt ideal, cum îl putem face să se nască şi 
cum să-l alimentăm. 

În realitate, e simplu. Vreţi să vă amelioraţi, să fiţi mai înțelept, mai strălucitor, mai pur, 
mai puternic?... Trebuie să vă consacrați timp pentru a dori şi a vizualiza aceste calități. Vă 
imaginaţi că sunteți înconjurați de lumină, că emanați dragoste pentru lumea întreagă. Puțin câte 

puţin imaginile acestor calități pe care le formaţi devin vii, ele acționează asupra voastră, ele vă 
transformă pentru că ele lucrează să atragă din univers elementele potrivite pentru a vi le infuza. 
Desigur, e necesară multă muncă şi mult timp pentru a ajunge la un rezultat, dar când ați obținut 
acest rezultat, nu vă mai puteţi înşela: simţiți deasupra voastră o entitate vie care vă protejează, vă 
instruieşte, vă purifică, vă luminează şi care, în momentele dificile vă aduce elementele de care 
aveţi nevoie. Trebuie mai întâi să formezi această perfecțiune, mai întâi în lumea mentală, şi apoi, 
mai departe, ea va cobori pentru a se concretiza în materie. 

Înţelegeţi-mă bine: nu sunt aşa de limitat sau de fanatic cum poate credeţi. Sunt larg, 
foarte larg. Numai că, datorită sarcinii mele de instructor, am față de voi datoria de a vă arăta ce 
este mai bun. “Da, dar nu putem să vă urmărim!” Nu-i nimic, veţi reuşi într-o încarnare viitoare; 
nu trebuie să vă sinucideţi sub pretext că nu obţineţi rezultatele pe care le doriți. Eu trebuie să vă 
arăt noile posibilităţi, noile drumuri, să vă spun cum să vă angajaţi pe ele; dar dacă pentru 
moment nu puteți, nu o să vă iau de gât pentru aceasta. Sarcina mea este să vă dau explicaţii, mai 
departe fiecare trebuie să aleagă, după natura şi temperamentul său, după gradul său de evoluție. 

Dacă Cerul mi-a dat această sarcină cu voi, e pentru că ştie că sunt larg şi că nu vă voi 
duce în eroare. Acum, dacă cineva nu e capabil, nu e dotat, nu e vina mea, e pentru că nu a lucrat 
în încarnările precedente, şi acum are mari dificultăți. Dar celor care sunt pregătiți trebuie să le 
dau mijloace de a merge mai departe. Dacă nu vi le dau eu, cine altcineva le va da ? 

Dragostea este prețioasă, esențială, dar pentru a o întări, a o proteja, a o face durabilă 
trebuie să diminaţi manifestările fizice. Numai că, trebuie să ştiţi că e foarte periculos să renunțați 
la o bucurie fără a o înlocui cu o altă bucurie, pentru că aceasta se reflectă dureros asupra 
sistemului nervos. Pentru a nu suferi reacții negative, trebuie înlocuită o plăcere printr-o altă 
plăcere, mai spirituală. 

În Ştiinţa iniţiatică se spune că o renunțare nu e o privare ci o înlocuire, o transpunere 
într-o altă lume. Aceeaşi activitate continuă dar cu materiale mai pure, mai luminoase. Când se 
spune că trebuie să renunțăm, să facem sacrificii, nu e decât un fel de a vorbi. În realitate, nu 
trebuie să ne privăm, nu trebuie să renunțăm, ci numai să ne deplasăm, adică să facem sus ceea ce 
făceam jos: în loc să bem apă dintr-o mocirlă cu microbi, trebuie să bem apă dintr-o sursă pură, 
cristalină. A nu bea, e moartea. Un adevărat Maestru nu se privează de nimic: el mănâncă, bea, 
respiră, iubeşte, dar în regiuni, în stări de conştiinţă necunoscute pentru omul ordinar. 

Metoda pe care oamenii o practică în general pentru a se debarasa de dorinţa de a fuma, a 
bea sau de a merge cu femei (a suprima un obicei fără a-l înlocui cu altul) este extrem de 
periculoasă: ea îi dezaxează şi îi aruncă în vid. Lor le trebuie o compensație, trebuie înlocuită o 
dorință inferioară printr-o dorință superioară. De aceea gândiți-vă bine de fiecare dată când vreți 
să renunțați la o nevoie care e puternică în voi, pentru că e o decizie foarte gravă. Trebuie 
înlocuită această nevoie. Astfel, pentru a fi satisfăcut veți continua să mâncaţi, să beţi, să iubiți 
sau să trăiţi, dar într-o stare care nu vă expune aceloraşi pericole. Dacă nu înlocuiţi nevoile 
voastre, veţi sucomba. 

Dacă un Inițiat nu va găsi bucuria, plăcerea suficient de sus, în meditaţiile sale, 
contemplațiile sale, felul său de a trăi, dragostea sa pentru oameni, nu va putea învinge niciodată: 
pentru că Iniţiaţii sunt construiți ca toată lumea. Numai graţie dragostei lor formidabile pentru un 
înalt ideal pot sublima energiile lor. 

Nu luptați niciodată împotriva instinctului sexual numai prin voința voastră. Pentru a 
învinge, trebuie să apelați la forțele celeste, adică la un înalt ideal, o dragoste formidabilă pentru 
perfecţiune, pentru puritate, pentru frumuseţe. Dacă nu aveţi acest înalt ideal, dacă nu iubiţi viața 
divină, viaţa perfectă, nu luptaţi contra forţei sexuale: veţi fi înfrânt. Refularea nu e o soluție în 
problema sexualității, pentru că refularea nu e altceva decât refuzul de a da forţei sexuale o ieşire 
normală, fără a avea în cap o idee, un ideal care lucrează în planurile superioare pentru a sublima 
această forță. 

Puteţi avea încredere în mine, eu cunosc problema. Nu v-am spus nimic ce nu am 
verificat mai întâi, şi pentru că am verificat toate aceste mari legi am dreptul să vă vorbesc. De 
mai mult de patruzeci de ani vă dau puncte de vedere care, dacă le veţi înţelege cum trebuie, nu 
vă vor aduce pagube. Toată viața mea n-am făcut decât experienţe asupra mea pentru a studia şi a 
găsi cele mai bune metode, şi grație acestor experienţe pot să vă fiu acum extrem de util. Dar 
dacă nu aveţi încredere în mine, dacă vă e frică că veţi fi nefericit aplicând aceste metode, nu le 
aplicaţi; eu n-am nimic împotrivă, dar cei care vor suferi veţi fi voi. Într-o zi vă veţi da seama cât 
ați fost de stupizi de a acţiona cu uşurinţă, pentru că nu ați văzut unde era interesul vostru 
veritabil. 


CapX A DESCHIDE DRAGOSTEI UN DRUM SPRE ÎNALT 


Inițiaţii ne învață că la începutul lumii exista numai Absolutul, pe care tradiția 
kabbalistică îl numea Ain Soph Aur, adică Lumina fără de sfârşit. Entitate incognoscibilă, de 
neconceput, putem spune numai că El era Fiinţa şi Nefiinţa - numai liniştea ar fi putut să o 
exprime. Conţinea atotputernicia, şi când a vrut să Se manifeste, a emanat o parte din El însuşi. 
Dar pentru ca această manifestare să fie posibilă, El a trebuit să se polarizeze în pozitiv şi negativ, 
masculin şi feminin, pentru că fără polarizare, nu se poate manifesta. Deci prin polarizare au 
apărut cele două principii, şi cu aceste două principii Dumnezeu a creat totul. Ar fi prea lung să 
explic această problemă, dar în câteva cuvinte s-ar putea spune că lumea subtilă, organizată şi 
luminoasă, emanată din Absolut este lumea “creației”, Spiritul, Cerul; şi la rândul său această 
lume a creației s-a condensat, concretizat în etape succesive pentru a da lumea “formării”, 
materia, planul fizic. 

Pentru a exprima acest adevăr, unul dintre cei mai mari Iniţiați, Hermes Trismegistul a 
lăsat această frază: “Tot ceea ce este jos este ca şi ce este sus.” El a vrut să arate că dacă ştim să 
raționăm corect şi să înțelegem ceea ce este jos, în planul fizic, vom putea cunoaşte ceea ce este 
sus, adică în domeniul Ideilor, domeniul forţelor, puterilor, a tot ce este invizibil şi subtil. De 
vreme ce în planul fizic bărbatul şi femeia sunt reflectarea acestor două principii masculin şi 
feminin care există în înalt, trebuie să concluzionăm că - contrar a ceea ce învaţă religia creştină, 
pentru care Dumnezeu are numai un Fiu - Dumnezeu, care este principiul masculin, posedă de 
asemenea polul său feminin, adică El are o Soţie. 

În toate religiile, Dumnezeu, Spiritul cosmic are o Soţie; în Kabbala se numeşte Shekina. 
Da, Soţia lui Dumnezeu este Natura; şi Spiritul cosmic şi Natura au copiii. În toate religiile găsim 
această Trinitate: în India, cu Brahma, Prakriti şi Prusha; în religia egipteană, cu Osiris, Isis şi 
Horus. Numai religia creştină face excepţie. De ce? Pentru că, după o opinie eronată care e 
răspândită, tot ceea ce este masculin este perfect şi tot ce este feminin nu este. Adesea, în trecut, 
taţii erau furioşi dacă li se năştea o fată. Şi de asemenea, pentru mulți creştini, femeia e o creaţie a 
diavolului pentru că ea l-a sedus pe Adam. Aici, de asemenea, nu s-a înţeles ce scrie în Biblie, şi 
această eroare trebuie îndreptată. Dumnezeu are o Soţie, altfel nu am fi fost creați după chipul şi 
asemănarea sa. Fără principiul feminin, nu ar fi fost creaţie, pentru că nimic în natură nu poate 
trăi şi înflori fără participarea celor două principii. Deoarece suntem creați după chipul lui 
Dumnezeu trebuie să-i redăm locul său principiului feminin, care este, la fel, splendoare şi 
perfecțiune. 

Dar să revenim la cele trei persoane ale Sfintei Treimi reprezentată în religia creştină de 
Tată, Fiu şi Duh Sfânt. Primul principiu reprezintă puterea, Sursa întregii vieţi. Al doilea 
principiu, Cristos, reprezintă lumina, inteligenţa. Şi al treilea principiu, Sfântul Duh este focul 
dragostei. 

Dacă se spune în Scripturi că toate păcatele sunt iertate cu excepţia celor împotriva 
Sfântului Duh este pentru că păcatul împotriva Duhului Sfânt este păcatul împotriva dragostei. 

Creştinismul n-a ştiut să explice ce este cu această crimă împotriva Sfântului Duh şi de ce nu e 
iertată, dar astăzi vreau să vă luminez în această problemă şi îmi asum responsabilitatea. 

În viaţă, toată lumea spune că dacă ne lipseşte inteligența sau voinţa nu vom avea decât 
eşecuri şi deziluzii. Dar lumea îşi imaginează că, dacă în domeniul dragostei nu avem manifestări 
juste, nici convenabile, nu e prea grav, nu putem suferi eşecuri, nu comitem nici o crimă. Ei da, 
tocmai. Să fii prost, e grav, să fii slab, de asemenea, dar să faci dragoste ca un animal, aceasta nu 
e prea grav?... Ei bine, iată un raționament stupid. Tocmai această greşeală nu e iertată, pentru că 
consecinţele ei sunt deplorabile; pentru ea nu avem scuză, suntem pedepsiţi şi trebuie să plătim. 
Veţi spune: “Să plătim? Dar în ce fel?” Din moment ce trăiţi anumite senzaţii, din moment ce vă 
permiteți anumite plăceri, aceasta semnifică că vă ardeţi materiale, şi deci că sunteți pe cale de a 
plăti. 

Toată manifestarea fiziologică e o combustie. Deja, chiar gândind, vorbind, ardem 
materiale... E şi mai adevărat pentru emoţii: când aveţi brusc o mare bucurie sau un mare necaz 
sunt materiale care ard şi care produc deşeuri, şi va trebui să treacă mult timp pentru a le 
recupera. Fiecare manifestare, fiecare emoție, fiecare senzaţie e o cheltuială de materiale şi de 
energie. Atunci, cum putem să ne imaginăm că în efervescenţa dragostei nu cheltuim nimic, nu 
pierdem nimic? Tocmai aici cheltuielile sunt cele mai mari şi e cel mai dificil să le recuperăm, 
pentru că am ars în focare toate chintesenţele cele mai utile ale vieții şi sănătăţii. 

Aceasta nu înseamnă că trebuie să suprimăm totul şi să trăim fără dragoste, nu. Problema 
este de a trăi o viaţă cu bun simţ, inteligentă, echilibrată, estetică. Dar când vedem cum se 
complac unii în plăcerile fizice fără a încerca să adauge un alt element mai spiritual, ai de ce să fii 
mirat sau chiar şocat, pentru că aceasta e o pierdere, o mare pierdere în toate domeniile. Dar ei nu 
se gândesc că pierd ceva, şi de altfel, vă spun: “Aceste organe nu se uzează” Desigur, aceste 
organe nu se uzează, dar în creier există o materie care se uzează foarte repede, trebuie să o ştiţi. 

Şi acum, creştinii să nu fie șocați de ce vă voi spune. După ştiinţa simbolurilor, Tatăl 
Ceresc e legat de creier. Cristos e legat de plexul solar care e adevărata inimă. Cât despre Sfântul 
Duh, este legat organelor genitale. Pentru prima oară vă relevez acest mister: Sfântul Duh este 
legat dragostei şi organelor sexuale. Deci, pentru a nu comite greşeli şi a fi pedepsiţi, trebuie să 
învăţaţi atitudinea bună pe care trebuie să o aveţi privind aceste organe pe care Dumnezeu ni le-a 
dat. Eu cred că nu există ceva mai minunat, mai inteligent, mai profund decât organele sexuale 
ale bărbatului şi femeii. Trebuie să le stimăm, să le apreciem, şi chiar să le consacrăm divinității. 

Chiar dacă forța sexuală se manifestă în organele sexuale într-un fel imperfect, Ştiinţa 
inițiatică ne învaţă că în realitate această forță vine din Cer. Eu nu sunt de acord cu cei care susțin 
că “dragostea nu este decât o frecare a două epiderme”. Ei se opresc asupra consecințelor, dar 
cauza, originea acestei forţe este foarte îndepărtată şi de aceea le scapă. În realitate, dacă această 
energie n-ar mai veni, nici o frecare nu va mai servi la nimic. Da, dragostea este o forță divină 
care vine din înalt, trebuie deci să avem respect față de ea, să o păstrăm şi să ne gândim chiar să o 
întoarcem spre Cer, în loc să o trimitem în Infern unde ea e capturată şi utilizată de monştri, de 
larve, de elementali. Trebuie să o putem retrimite, dar e o întreagă ştiinţă şi oamenii sunt prea 
grăbiţi pentru a se opri şi a o studia; ei nu se gândesc decât cum să se debaraseze cât mai repede 
pentru că simt o tensiune teribilă şi că sunt “împinşi” cum s-ar spune... Dar de ce să nu înțelegem 
că această tensiune este cea mai mare bogăţie? 

Trebuie să considerăm fiinţa umană ca o clădire de cincizeci o sută sau chiar mii de etaje, 
şi vom înţelege că o mare tensiune, o mare presiune e necesară pentru ca apa să poată ajunge la 
locuitorii ultimului etaj. Bărbaţii şi femeile ar trebui să ştie ce este această tensiune pe care o simt 
pentru a o utiliza, ei vor reuşi astfel să-şi irige şi să-şi hrănească celulele creierului lor, pentru că 
această energie poate urca până la creier prin canalele pe care Inteligența cosmică le-a amenajat 
special. Din cauză că ştiinţa încă nu le-a descoperit cu aparatele sale, ea nu ar trebui să nege 
existenţa lor. 

Când bărbatul şi femeia risipesc aceată energie sacră, fără respect, fără dragoste 
adevărată, fără voinţa de a realiza lucruri sublime, ei comit păcatul împotriva Duhului Sfânt. Şi în 
zilele noastre, e păcatul cel mai răspândit. Care sunt bărbaţii şi femeile care consideră încă 
dragostea ca o forță care poate să le permită a se restabili, a se recrea, a regăsi drumul spre Cer şi 
de a deveni cu adevărat divinităţi? Prin dragoste umanitatea se va reîntoarce în Paradis, şi din 
păcate, prin dragostea de azi ea se îndepărtează din ce în ce mai mult. 

Dar să vă fie clar cel puțin pentru voi, odată pentru totdeauna. După comportamentul pe 
care îl adoptați faţă de dragoste şi față de organele genitale intraţi sau nu intrați în armonie cu cu 
această Fiinţă Sublimă care este Sfântul Duh cosmic, şi veţi regăsi din nou Împărăţia lui 
Dumnezeu în voi înşivă, sau, dimpotrivă veţi călca legile sale. Puteţi deci trage o concluzie: 
aceleaşi organe sunt capapbile să vă facă să coborâţi până în Infern sau pot să vă facă să urcați 
până la Cer, aceasta depinde de cum vă orientaţi energiile. 

E scris în Tabla de Smarald: “Ea urcă de la pământ şi coboară din cer şi îşi primeşte forţa 
de la lucrurile superioare şi cele inferioare... E forța tare a tuturor forțelor...” Iată traseul normal 
al acestei forțe: de la cer la pământ, şi de la pământ la cer. 

Deci, problema nu este de a suprima dragostea, de a o comprima, a o refula, ci de a găsi 
metode, mijloace pentru a o manifesta corect. Dragostea e o energie care vine de foarte sus, care 
e de aceeaşi esență cu soarele, şi omul are sarcina de a primi această energie şi de a o face să 
circule în el, pentru a o retrimite apoi spre Cer, de unde a venit. 

Atunci când Dumnezeu a creat bărbatul şi femeia El i-a echipat cu un sistem extraordinar 
de canale prin intermediul cărora forța sexuală poate, dacă ştim să o dirijăm, să găsească drumul 
spre înalt. Toate aceste instalaţii sunt aici, fiecare le posedă, numai că oamenii le-au cam neglijat 
şi ele sunt ruginite, astupate, debranşate. Mai mult, cum canalele sunt de natură fluidică, deci şi 
mai fine decât cele ale sistemului nervos, numai clarvăzătorii le pot vedea şi discerne traseul pe 
care îl urmăresc aceste energii care, venind de foarte jos, se îndreaptă în sus pentru a alimenta 
sistemul nervos. 

Înţelegeţi-mă bine, Iniţiaţii nu împiedică această energie să coboare, ei nu încearcă 
aceasta. Cei ce o fac sunt un grup de puritani care luptă şi sunt mereu doborâți la pământ, striviți, 
pentru că luptă contra unui principiu divin, contra forţei solare, contra acestui fluviu care curge 
care este Cristos Însuşi, pentru că a spus: “Eu sunt calea, adevărul şi viaţa”. De când straturi de 
impurități s-au înghesuit în om din cauza pasiunilor sale, din cauza pornirilor sale violente, 
această energie nu poate urca, ea se afundă în pământ, se pierde. Dar dacă omul este pur, dacă e 
stăpân pe el însuşi, dacă e cu adevărat legat de Dumnezeu, această energie care coboară în fiecare 
zi, fără oprire nu se pierde, ea se întoarce spre înalt. E deci o circulaţie neîntreruptă... 

Când omul va înţelege lucrarea lui Dumnezeu şi va vedea cum e construită lumea, că 
punctul de plecare este Cerul şi punctul de sosire este Cerul, pământul nu va mai fi pentru el un 
obstacol. Dragostea vine din Cer şi trebuie să se întoarcă în Cer. Nu există două, trei, sau patru 
feluri de iubire, e tot timpul acelaşi, dar înţeleasă şi trăită la nivele diferite. Se spune că 
Dumnezeu este dragoste, nu s-a spus niciodată că diavolul este dragoste... Dragostea vine de la 
Dumnezeu, şi dacă în coborârea ei nu întâlneşte nici o rezistenţă, ea circulă corect fără a provoca 
arsuri sau febră. Dragostea care arde e o dragoste care este împiedicată în drumul său. lată un 
exemplu: sunteți în pat cu febră; această febră este cauzată de impuritățile care împiedică 
circulația sângelui şi a forțelor vitale, şi febra este lupta organismului pentru a elimina aceste 
obstacole. 

Energia sexuală vine de sus, şi problema ce se pune este de a o face să se întoarcă sus. Va 
fi posibil când nu o să vă mai preocupaţi să căutați plăcerea, ci munca. Din păcate, oamenii nu au 
înțeles că energia dragostei nu e numai destinată plăcerii ci ea poate servi trezirii anumitor 
facultăți care le vor permite să facă o muncă psihică, spirituală, de cea mai mare importanţă, să 
devină conductoare ale acestei forţe formidabile care va transforma lumea, care va transmuta 

plumbul şi cenuşa în aur, în pietre prețioase, în diamante. Aceste transformări se vor face prin 
forța dragostei, nu prin alte mijloace. Căutaţi deci, de acum înainte atitudinea, gândurile, 
sentimentele, proiectele pe care trebuie să le aveţi pentru ca această energie divină să poată fi 
controlată şi orientată. 

A venit momentul de a înțelege misterele dragostei în lumină, pace, echilibru, bucurie, 
minunare şi nu în mari erupții vulcanice. Pregătiți-vă să faceți o muncă divină pentru întreaga 
umanitate; aceasta aşteaptă Cerul de la voi: să munciţi. Ce faceţi cu dragostea voastră?... Nu o 
păstraţi decât pentru plăcerea voastră, de aceea energiile ei devin otrăvuri. Gândiţi-vă de acum 
înainte să o faceți să revină spre sursă şi spuneți: “Doamne Dumnezeule, dărui aceste energii 
pentru gloria lui Dumnezeu şi venirea Împărăției Tale...” 

Care sunt acei bărbaţi şi acele femei care se gândesc să dăruie dragostea lor Cerului? Ei 
cred că schimburile pe care le fac nu îi privesc decât pe ei. Dacă mănâncă, o fac pentru ei, Cerul 
nu are ce căuta. Ei da, dar în acel moment Infernul are ceva de făcut. Pentru că acel “eu” pe care 
vor să-l satisfacă în senzualitate este deja o parte din Infern. Ei înlătură Cerul sub pretext că ce 
fac ei e ruşinos (dar atunci de ce o fac?) şi că cerul nu trebuie să îi vadă, dar de Infern nu se 
ascund, nu au ruşine şi de aceea Infernul vine şi mănâncă tot. Chiar Biserica n-a explicat nimic, 
se mulţumeşte doar să repete: “Creşteţi şi vă înmulțiți”, şi toți se împerechează în tenebre spre 
marea bucurie a Infernului. Se vorbeşte de taina căsătoriei, dar în realitate, chiar dacă oamenii se 
căsătoresc urmând anumite reguli, ei se dăstrăbălează cu soțul sau soţia lor, la care invită tot 
Infernul. lată-i împreună într-un pat, încercând tot felul poziţii pentru a trăi maximum de senzații 
posibile, pentru a se satisface ca nişte animale, şi asta numim sfințenia căsătoriei! Biată 
umanitate! 

Eu înțeleg ca partea fizică a dragostei să fie importantă, şi chiar că poate să ajute la 
găsirea părţii spirituale, dar trebuie să învățați să le consideraţi ca un punct de plecare, nu un 
scop. Să presupunem că simțiți o atracţie fizică pentru un bărbat sau o femeie: ei bine, în loc să vă 
scufundați pentru a vă îneca, folosiți această atracție ca un punct de plecare de a vă ridica 
spiritual. Vi se poate întâmpla, de asemenea, să vedeți un spectacol, să citiți o carte, să frunzăriți 
o revistă care vor declanşa în voi anumite reacţii; în loc să vă lăsați furați şi întunecaţi, luați 
aceasta ca pe un punct de plecare, o trambulină şi străduiți-vă să vă înălţați aşa de sus în 
contempare divină că, atunci când veţi cobori veţi fi mirat să vedeți câtă bogăție ați adunat, şi 
cum ceea ce v-a tulburat v-a servit de fapt ca stimulant, ajutor şi încurajare pentru a progresa. 

Dacă simţiţi o senzaţie care vă tulbură, de ce să vă abandonaţi ei orbeşte fără a şti unde vă 
duce? Aduceţi-vă aminte că în Ştiinţa inițiatică utilizăm totul; deci, bucurați-vă şi mulțumiți 
Cerului spunând: “Ah! Ce bucurie, ce şansă, ce binecuvântare astăzi! lată o situaţie în care toată 
lumea îşi smulge părul şi sucombă, dar eu am posibilitatea de a triumfa. Mulţumesc Domnului, 
am înţeles. Deci, între noi doi!” Şi aplicaţi metodele pe care vi le-am dat. Astfel, vă veți obişnui 
să triumfați peste tot, nimic nu va putea să vă tulbure nici să vă învingă, veți deveni tare şi 
puternic, veţi deveni o divinitate. Dar, nu, ne lăsăm să mergem orbeşte, pentru că suntem împinși. 
Evident, toată lumea e împinsă... Numai că există diferite direcții, şi e preferabil să ne lăsăm 
împinşi spre înalt. 

De unde e venită dragostea umană, dacă nu de la Dumnenzeu Însuşi? Spunem că 
Dumnezeu este dragoste, dar nu ştim ce este această dragoste, deosebim dragostea fizică, 
dragostea senzuală de dragostea divină. Nu, nu există nici o deosebire, acestea sunt nuanțe, e 
aceeaşi forță, aceeaşi energie care vine de foarte sus. Nu aveţi încă destulă lumină asupra 
numărului 1, indivizibil, inseparabil. Tocmai aceasta este dragostea: numărul 1, este cel care le 
produce pe celelalte; 2,3,4 nu sunt decât manifestații ale lui 1, nuanţe, forme ale lui 1; de aceea 
trebuie să ne întoarcem la unitate. 

Suntem în multiplicitate, suntem la periferie, şi când vorbim de întoarcerea la unitate, 
aceasta înseamnă că trebuie să ne întoarcem la Dumnezeu, spre această dragoste care este 1. Când 

vă spuneam că trebuie să retrimitem dragostea spre Cer, era pentru că dragostea trebuia să se 
întoarcă la sursă. Poate n-aţi înţeles că Dumnezeu este dragoste, cum poate nu aţi înțeles cuvântul 
“unitate” şi că trebuie să ne întoarcem spre unitate. Dar pentru mine e atât de clar! Unitatea, e 
Dumnezeu, Dumnezeu este dragoste, trebuie să ne întoarcem spre această dragoste. 

